
ŠAKIŲ RAJONO SAVIVALDYBĖS  TARYBA

SPRENDIMAS

DĖL SINTAUTŲ PAGRINDINĖS IR ŠAKIŲ „VARPO“ BEI GRIŠKABŪDŽIO VIDURINIŲ MOKYKLŲ  NUOSTATŲ TVIRTINIMO

2008 m. lapkričio 27  d. Nr.T-341
Šakiai


Savivaldybės taryba, vadovaudamasi Lietuvos Respublikos Švietimo įstatymo (Žin.,1991, Nr.23-593; 2003, Nr.63-2853)  43 str. 4 d. ir 60 str. 1 d. 5 p. bei atsižvelgdama į mokyklų tarybų pritarimus, nusprendžia:
 
1. Patvirtinti mokyklų nuostatus (pridedama):



1.1  Sintautų pagrindinės mokyklos;



1.2  Šakių „Varpo“ vidurinės mokyklos mokyklos;



1.3 Griškabūdžio vidurinės mokyklos.

2. Įpareigoti sprendimo 1 punkte nurodytų mokyklų direktorius teisės aktų nustatyta tvarka įregistruoti nuostatus Juridinių asmenų registre.

3. Pripažinti netekusiais galios savivaldybės tarybos:


3.1 2006 m. gruodžio 6 d. sprendimo Nr. T-359 „Dėl Sintautų, Siesartėnų ir Liepalotų pagrindinių mokyklų nuostatų tvirtinimo“ 1.1 p.;


3.2 2005 m. vasario 17 d. sprendimo Nr.T-40 „Dėl Šakių „Žiburio“ gimnazijos, Šakių „Varpo“, Gelgaudiškio, Lekėčių, Plokščių vidurinių ir Šakių „Aukuro“, Barzdų, Liepalotų, Kidulių, Paluobių, Žvirgždaičių pagrindinių ir Šakių Meno mokyklų nuostatų tvirtinimo“ 1.2 p.;


3.3 2007 m. rugpjūčio 9 d. sprendimo Nr. T-150 „Dėl Barzdų pagrindinės ir Griškabūdžio vidurinės mokyklų reorganizavimo“  2.2 p. 
Meras

PATVIRTINTA

                                                                               
             Šakių rajono savivaldybės tarybos








2008 m. lapkričio 27 d. sprendimu Nr.T-341

ŠAKIŲ RAJONO GRIŠKABŪDŽIO VIDURINĖS MOKYKLOS NUOSTATAI

I. BENDROSIOS NUOSTATOS


1. Mokyklos pavadinimas.


1.1. Pilnas mokyklos pavadinimas lietuvių kalba - Šakių rajono Griškabūdžio vidurinė mokykla, sutrumpintas mokyklos pavadinimas lietuvių kalba - Šakių r.  Griškabūdžio vid. m-kla.


2. Mokyklos įsteigimo data - 1819 metai ( remiantis istoriniais šaltiniais ).


3. Mokyklos veiklos pradžios data sutampa su įsteigimo data.


4. Mokyklos teisinė forma ir priklausomybė - savivaldybės biudžetinė įstaiga, savininko teises ir pareigas įgyvendinanti institucija - Šakių rajono savivaldybės taryba.


5. Mokyklos grupė-bendrojo lavinimo mokykla.


6. Mokyklos tipas - vidurinio, pagrindinio, pradinio, priešmokyklinio, ikimokyklinio ugdymo programos.


7. Mokyklos buveinė-Alyvų g.4,  Griškabūdis , Šakių  rajono savivaldybė  LT-71295


8. Mokymo kalba - lietuvių kalba.


9. Mokyklos steigėjas: Šakių rajono savivaldybė, kodas 111105021.


10. Mokykloje yra dieninė mokymo forma. Pageidaujantiems sudaromos sąlygos mokytis savarankiškai, ligos (negalios) atveju-namuose.


11. Mokyklos pagrindinė veiklos rūšis – švietimas, kodas 85.


12. Veiklos rūšys:


12.1. priešmokyklinis ugdymas, kodas 85.10.20;


12.2. pradinis ugdymas, kodas 85.20;


12.3 pagrindinis ugdymas, kodas 85.31.10;


12.4 bendrasis vidurinis ugdymas, kodas 85.31.20;


12.5 kitas, niekur nepriskirtas, švietimas, kodas 85.59


13. Mokykla išduoda:


13.1. baigus vidurinio ugdymo programą-brandos atestatą, kodas 3014, brandos atestatą su pagyrimu, kodas 3014, ir jo priedą, kodas 3016


13.2. baigus pagrindinio ugdymo programą-pagrindinio išsilavinimo pažymėjimą, kodas 2001


13.3. baigus pradinio ugdymo programą-pradinio išsilavinimo pažymėjimą, kodas 1001


13.4. išklausius kursą-mokymosi pasiekimų pažymėjimą, kodas 2055.


13.5. baigus adaptuotą pradinio ugdymo programą-pradinio ugdymo pasiekimų pažymėjimas, kodas 1701.


13.6. baigus adaptuotą pagrindinio ugdymo programą-pagrindinio ugdymo pasiekimų pažymėjimas, kodas 2701.


13.7. baigus adaptuotą vidurinio ugdymo programą- vidurinio ugdymo pasiekimų pažymėjimas, kodas 3701.


13.8. baigus pagrindinio ugdymo programos pirmąją dalį - pažymėjimas, kodas 2058


14. Mokyklos skyriaus pavadinimas:


14.1. Patašinės pradinio ugdymo skyrius.


14.1.1 buveinė: Patašinės k,. Griškabūdžio sen., Šakių r. sav. LT-71273


14.1.2. mokyklos grupė-bendrojo lavinimo mokykla;


14.1.3. mokyklos tipas-pradinio ugdymo skyrius.


14.1.4. mokymo kalba-lietuvių kalba;


14.1.5. mokymo forma-dieninė;


14.1.6. pagrindinė veiklos rūšis-pradinis ugdymas, kodas 85.20 .


14.2. Griškabūdžio vaikų darželis ,,Pumpurėlis’’


14.2.1 .buveinė: Alyvų g.10, Griškabūdis, Šakių r. sav. LT-71295


14.2.2. mokyklos tipas-ikimokyklinio ugdymo skyrius.


14.2.3. mokymo kalba-lietuvių kalba;


14.2.4. mokymo forma-dieninė;


14.2.5. pagrindinė veiklos rūšis-ikimokyklinis ugdymas, kodas 85.10.10.


14.2.6. kita veiklos rūšis-priešmokyklinis ugdymas, kodas 85.10.20.


14.3. Barzdų pagrindinio ugdymo skyrius.


14.3.1. buveinė: Barzdų mstl. Mokyklos g.1  Šakių r. sav. Lt-71282


14.3.2. mokyklos grupė-bendrojo lavinimo mokykla;


14.3.3. mokyklos tipas-pagrindinio ugdymo skyrius;


14.3.4. mokymo kalba-lietuvių kalba;


14.3.5. mokymo forma –dieninė;


14.3.6. pagrindinė veiklos rūšis-pagrindinis ugdymas, kodas 85.31.10;


15. Kitos veiklos rūšys:


15.1. ikimokyklinis ugdymas, kodas 85.10.10;


15.2. priešmokyklinis ugdymas, kodas 85.10.20;


15.3. pradinis ugdymas, kodas 85.20;


15.4. kitas, niekur nepriskirtas, švietimas, kodas 85.59


15.5 švietimui būdingų paslaugų veikla (prailgintos dienos grupė), kodas 85.60


16. Mokykla yra viešasis juridinis asmuo, veikiantis kaip biudžetinė įstaiga, turinti antspaudą ir sąskaitas Lietuvos Respublikos bankuose.


17. Mokykla yra paramos gavėja.


18. Mokykla savo veiklą grindžia LR Konstitucija, LR Švietimo, Biudžetinių įstaigų ir kitais įstatymais, Vaiko teisių konvencija, LR Vyriausybės nutarimais, Švietimo ir mokslo ministerijos norminiais aktais, steigėjo ir jo institucijų teisės aktais, šiais nuostatais ir mokyklos vidaus darbo tvarkos taisyklėmis. 

II. MOKYKLOS TIKSLAI, UŽDAVINIAI IR FUNKCIJOS


19. Bendradarbiaujant  su tėvais, ugdyti savarankų, laisvai pajėgų, atsakingai savo gyvenimą kurti gebantį žmogų,auginti tvirtus dorinius pagrindus ir savarankią pasaulėžiūrą turinčius, visapusiškai išsilavinusius, bendrauti ir bendradarbiauti gebančius, pilietiškai sąmoningus, atsakingus, tvirto charakterio, toliau mokytis ir dirbti pasirengusius, kultūriškai ir ekologiškai susipratusius, kūrybingus ir darnos siekti pajėgiančius jaunuolius ir jaunuoles.


20. Sudaryti moksleiviams sąlygas perimti gimtosios kalbos, šiuolaikinės visuomenės ir gamtos mokslų žinių pagrindus, pradinius techninius ir technologinius, praktinės veiklos įgūdžius, Europos religinę ir filosofinę patirtį, perprasti pagrindines politines ideologijas ir ekonomines teorijas, įgyti estetinę nuovoką ir Europos žmogui reikalingus kalbinės komunikacijos gebėjimus, istoriškai pagrįstą Vakarų kultūros supratimą.


21. Skatinti moksleivių lygybę ir solidarumą su žmonėmis, turinčiais skirtingus gebėjimus, kitokias socialines galimybes, nei dauguma, siekia socialinio moksleivių solidarumo, išmoko teikti socialinę paramą artimiesiems.


22. Mokykla:


22.1. formuoja ir įgyvendina moksleivių ugdymo turinį vadovaudamasi Švietimo ir mokslo ministerijos patvirtintomis bendrosiomis programomis ir išsilavinimo standartais bei brandos egzaminų programomis, paiso savo moksleivių poreikių įvairovės derindama ugdymo turinį, siūlydama ir taikydama skirtingus mokymo(-si) būdus ir tempą;


22.2 .teikia kokybišką, išsilavinimo standartus atitinkantį bendrąjį pradinį, pagrindinį ar vidurinį išsilavinimą, vykdo ikimokyklinį ir priešmokyklinį ugdymą;


22.3  .sudaro moksleiviams sveikas ir saugias ugdymosi sąlygas;


22.4 .organizuoja moksleivių neformalų ugdymą, integruodama jį su bendruoju lavinimu, teikia ugdytinių saviraiškos, saviugdos poreikius, skatina jų organizacijų kūrimą;


22.5 .teikia specialiąją pedagoginę pagalbą specialiųjų poreikių vaikams, organizuoja specialiųjų poreikių vaikų ugdymą bendrosiose ar specialiosiose klasėse;


22.6.organizuoja ugdymo planuose nenumatytą tėvų mokamą popamokinę veiklą (kursai, individuali ar grupinė nepamokinė vaikų priežiūra);


22.7. atlieka vidinį mokyklos auditą;


22.8. vykdo vidurinės mokyklos baigiamuosius egzaminus, pagrindinio ugdymo pasiekimų patikrinimus;


22.9 .kuria mokyklą kaip vietos bendruomenės kultūros židinį;


22.10 kontroliuoja nesilaikančių privalomo mokymosi iki 16 m. nuostatų moksleivių lankomumą;


22.11 organizuoja ugdymo procesą pagal Bendruojų ugdymo planų reikalavimus mokslo metus pradedant rugsėjo 1 dieną;


22.12 įtraukia į mokyklos ugdymą jos bendruomenės atstovus;


22.13 integruoja į ugdomąją veiklą bibliotekos darbą;


22.14 organizuoja ir vykdo rūkymo ir narkomanijos prevencijai skirtus renginius ir kitas priemones.


22.15  vykdo minimalią vaiko priežiūrą;


22.16 vykdo mokinių pavėžėjimą ir maitinimą.

III. MOKINIŲ PRIĖMIMAS Į MOKYKLĄ IR PERĖJIMAS Į KITĄ MOKYKLĄ


23. Priėmimo į mokyklą tvarką nustato Šakių rajono savivaldybės taryba, vadovaudamasi Švietimo ir mokslo ministro patvirtintais bendraisiais priėmimo kriterijais.


24. Pirmumo teise priimamas asmuo, gyvenantis mokyklos steigėjo tai mokyklai priskirtoje aptarnavimo teritorijoje. Tėvų (globėjų, rūpintojų) ir vaiko pageidavimu gali būti priimamas iš kitai bendrojo lavinimo mokyklai priskirtos aptarnavimo teritorijos tuo atveju, jeigu mokykloje yra laisvų vietų.


25. Priimant vaikus į ikimokyklinio ugdymo grupes:


25.1. prioritetai teikiami neįgaliesiems vaikams, vaikams iš nepilnų šeimų, mokinių ir studentų, besimokančių dieniniuose skyriuose, socialiai remtinų šeimų vaikams ir šeimoms, kuriose yra 3 ir daugiau vaikų, arba vienas iš tėvų yra neįgalus;


25.2. tėvai (globėja, rūpintojai) mokyklos direktoriui pateikia prašymą ir vaiko sveikatos būklės pažymėjimą;


25.3. specialiųjų poreikių vaikai į bendrojo ugdymo grupes priimami pateikus PP tarnybos išvadą apie vaiko raidos sutrikimą;


25.4. nežymiai protiškai atsilikę, silpnaregiai (regėjimo aštrumas su akiniais iki 40 procentų), neprigirdintys, turinys vidutinį kalbos neišsivystymą į bendrosios paskirties grupes priimami taikant koeficientą 2, turintys kompleksinių raidos sutrikimų, taikant koeficientą 3.


26. Švietimo santykiai tarp ikimokyklinio, priešmokyklinio amžiaus vaiko, mokinio, (toliau-mokinio) ir mokyklos įforminami rašytine sutartimi:


26.1. mokymo sutartį už vaiką iki 14 metų jo vardu sudaro tėvai (globėjai, rūpintojai), veikdami išimtinai vaiko interesais;


26.2. vaikas nuo 14 iki 16 metų mokymo sutartį sudaro turėdamas tėvų (globėjų, rūpintojų) sutikimą;


26.3. sutartyje nurodomos sutarties šalys, mokymo programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;


26.4. švietimo santykiai prasideda nuo vaiko pirmos ugdymo, mokinio pirmos mokymosi dienos. Sutartys sudaromos iki pirmos  ugdymo, mokymosi dienos. Sutarties nuostata, prieštaraujanti Švietimo ir kitiems įstatymams, negalioja. Sutartis registruojama mokykloje.


27. Mokykla, dėl objektyvių priežasčių negalinti užtikrinti mokiniui, besimokančiam pagal privalomojo švietimo programas, psichologinės, specialiosios pedagoginės, specialiosios arba socialinės pedagoginės pagalbos, suderinusi su jo tėvais (globėjais, rūpintojais), pedagogine  psichologine bei Vaiko teisių  apsaugos tarnyba, siūlo jam mokytis kitoje mokykloje.


28. Mokinys, kuris mokosi pagal privalomo švietimo programas, jei jo elgesys kelia realią ir akivaizdžią grėsmę mokyklos bendruomenės narių saugumui, suderinus su Vaiko teisių apsaugos tarnyba, gali būti pašalintas iš mokyklos. Mokyklos vadovas kartu su mokyklos steigėju mokinį, dalyvaujant jo tėvams (globėjams, rūpintojams), perkelia į kitą mokyklą. Apie mokinio pašalinimą ir perkėlimą mokykla informuoja mokinio gyvenamosios vietos savivaldybę.

IV. MOKYKLOS BENDRUOMENĖS NARIŲ TEISĖS, PAREIGOS IR ATSAKOMYBĖ


29. Mokinių teisės:


29.1. nemokamai gauti informaciją apie veikiančias mokyklas, švietimo programas, mokymosi formas;


29.2. pagal savo gebėjimus ir poreikius mokytis mokykloje, savarankiškai mokytis ir įgyti valstybinius standartus atitinkantį išsilavinimą;


29.3. sulaukęs 15 metų, savarankiškai pasirinkti dorinio ugdymo (tikybos arba etikos) programą;


29.4. gauti geros kokybės švietimą;


12.5. pasirinkti formaliojo švietimo programas papildančius bei jo saviraiškos poreikius tenkinančius šių programų modulius, pasirenkamųjų dalykų programas, kursus;


29.6. į psichologinę ir specialiąją pedagoginę, specialiąją, socialinę pedagoginę, informacinę pagalbą, sveikatos priežiūrą mokykloje, informaciją apie savo pasiekimų vertinimą ir kitą su mokymusi susijusią informaciją;


29.7. į socialinę pagalbą, jei tokios pagalbos negali jam suteikti tėvai (globėjai, rūpintojai);


29.8. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir darbo vietą


29.9. į nešališką mokymosi pasiekimų įvertinimą;


29.10 .dalyvauti mokyklos savivaldoje;


29.11. įstatymų nustatyta tvarka ginti savo teises;


30. Vaikai turi teisę:


30.1.ugdytis sveikoje ir saugioje aplinkoje;


30.2. turėti higieninius reikalavimus atitinkančius vietą veiklai;


30.3. į medicinos aptarnavimą, tinkamą mitybą ir higieną;


30.4. į poilsį ir laisvalaikį, atitinkantį jų amžių sveikatą bei poreikius;


30.5. bręsti doroviškai, ugdytis bendravimo kultūrą;


30.6. skleisti savo gebėjimus ir talentus;


30.7. ugdyti savo kalbą, perimti tautos kultūrą, papročius ir tradicijas.


31. Vaikų ir mokinių pareigos:


31.1. sudarius mokymo sutartį, laikytis visų jos sąlygų, mokyklos vidaus tvarką reglamentuojančių dokumentų reikalavimų;


31.2. stropiai mokytis, gerbti mokytojus ir kitus mokyklos bendruomenės narius;


31.3. mokytis pagal privalomojo švietimo programas iki 16 metų;


31.4. dalyvauti mokykloje atliekamuose testuose, pasiekimų patikrinimuose, sąžiningai atlikti skirtas užduotis;


31.5. mokiniai, nevykdantys savo pareigų, atsako pagal mokyklos vidaus darbo tvarkos taisykles.


32. Tėvų ( vaiko globėjų, rūpintojų ) teisės:


32.1. Ugdyti savo vaikus ikimokyklinio ugdymo įstaigose gimtąja kalba.


32.2. LR švietimo įstatymo nustatyta tvarka savo vaikams parinkti valstybinę, savivaldybės ar nevalstybinę ugdymo įstaigą.


32.3. Prašyti sudaryti sąlygas vaikų neformaliam ugdymui ikimokyklinėje ugdymo įstaigoje.


32.4. Dalyvauti ikimokyklinės ugdymo įstaigos savivaldos institucijų veikloje, vaikų ugdymo ir ugdymosi procese, gauti informaciją apie vaiko ugdymo sąlygas ir rezultatus.


32.5. nemokamai gauti informaciją apie veikiančias mokyklas, švietimo programas, mokymo formas;


32.6. dalyvauti parenkant (prireikus parinkti) vaikui ugdymo programą, formą, mokyklą ar kitą švietimo tiekėją;


32.7. gauti informaciją apie vaiko ugdymosi sąlygas ir jo pasiekimus;


32.8. dalyvauti mokyklos savivaldoje;


32.9.naudotis Specialiojo ugdymo įstatymo ir kitų įstatymų nustatytomis teisėmis.


33. Tėvai ( vaiko globėjai, rūpintojai) privalo:


33.1.sudaryti reikiamas sąlygas  vaiko fizinei, protinei, dvasinei, dorovinei, socialiniai brandai;


33.2. bendradarbiauti su ikimokyklinio ugdymo įstaigos darbuotojais, sprendžiant vaiko ugdymo ir globos klausimus;


33.3. apie vaiko ligą pranešti grupės auklėtojai pirmą ligos dieną;


33.4. nustatyta tvarka mokėti už vaiko išlaikymą ikimokyklinėje ugdymo įstaigoje;


33.5. 6-7 metų sulaukusį vaiką, jei jis yra pakankamai subrendęs, leisti į mokyklą, užtikrinti punktualų ir reguliarų mokyklos lankymą;


33.6. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;


33.7. bendradarbiauti su mokyklos vadovu, kitu švietimo teikėju, mokytojais, kitais specialistais, teikiančias specialiąją, psichologinę, socialinę pedagoginę, specialiąją pedagoginę, specialiąją pedagoginę pagalbą, sveikatos priežiūrą, sprendžiant vaiko ugdymosi klausimus;


33.8. parinkti savo vaikams iki 15 metų dorinio ugdymo (tikybos arba etikos) programą;


33.9. kontroliuoti ir koreguoti vaiko elgesį;


33.10 užtikrinti vaiko parengimą mokyklai, jo mokymąsi pagal pradinio ir pagrindinio ugdymo programą;


33.11. tėvai (globėjai), kurie neatlieka savo pareigų fiziškai, psichologiškai ir moraliai žaloja vaikus, atsako įstatymų nustatyta tvarka.


34. Mokytojas ikimokyklinio, priešmokyklinio ugdymo pedagogas turi teisę:


34.1. laisvai rinktis pedagoginės veiklos formas ir metodus, atitinkančius reformuoto ikimokyklinio ugdymo nuostatas;


34.2. teigti siūlymus dėl ikimokyklinės ugdymo įstaigos vadovų vadybinės ir kolegų pedagoginės veiklos tobulinimo;


34.3. siūlyti savo individualias programas, pasirinkti pedagoginės veiklos būdus ir formas;


34.4. ne mažiau kaip 5 dienas per metus dalyvauti kvalifikacijos tobulinimo renginiuose;


34.5. būti atestuotu ir įgyti kvalifikacinę kategoriją švietimo ir mokslo ministro nustatyta tvarka;


34.6. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;


34.7. dalyvauti mokyklos savivaldoje.


35. Mokytojas ikimokyklinio, priešmokyklinio ugdymo pedagogas privalo:


35.1. ugdyti vaikų vertybines nuostatas, lavinti gebėjimą jomis vadovautis;


35.2. padėti vaikams tenkinti jų saviraiškos bei saviugdos poreikius, plėtoti kultūrinius interesus, formuoti saugos veikloje bei buityje įgūdžius;


35.3. bendradarbiauti su ikimokyklinės ugdymo įstaigos savivaldos institucijomis;


35.4. užtikrinti ugdomų mokinių saugumą, geros kokybės ugdymą;


35.5. ugdyti tvirtas mokinių dorovės, pilietines, tautines bei patriotines nuostatas, laiduoti jų asmenybės galių plėtotę;


35.6. laikytis teisės norminių aktų patvirtintų Mokytojo etikos normų ir mokyklos vidaus tvarką nustatančių dokumentų;


35.7. tobulinti savo kvalifikaciją;


35.8. suteikti pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;


35.9. nešališkai vertinti mokinių mokymosi pasiekimus;


35.10. nuolat informuoti tėvus (globėjus, rūpintojus) apie jų vaikų ugdymosi poreikius ir pasiekimus;


35.11. dalyvauti pasiekimų patikrinimo, egzaminų organizavimo ir vykdymo komisijoje;


35.12. mokytojai atsako už mokinių sveikatą ir gyvybę pamokų, neformalaus ugdymo bei mokyklos organizuotų renginių metu.


36. Klasės ar grupės auklėtojo pareigos:


36.1 kurti visapusišką asmenybės vystymąsi stimuliuojančią grupės aplinką, kūrybiškai dalyvauti ugdomajame procese;


36.2. domėtis vaikų veiklos ir poilsio režimu, informuoti tėvus (vaiko globėjus) apie vaiko ugdymąsi;


36.3. bendrauti su kiekvienu vaiku ir jo šeima, burti grupėje dirbančius pedagogus ir kitus darbuotojus (muzikos vadovus) vaikų ugdymui tobulinti;


36.4. ikimokyklinės ugdymo įstaigos muzikos vadovo teises, pareigas bei darbo turinį reglamentuoja profesinės veiklos, ikimokyklinės įstaigos nuostatai ir pareigybinės instrukcijos;


36.5. vykdyti tikslią lankomumo apskaitą ir palaikyti glaudžius ryšius su ikimokyklinės ugdymo įstaigos administracija;


36.6 .rūpintis moksleivių asmenybiniu ir socialiniu ugdymu bei branda;


36.7. burti klasėje dirbančius mokytojus ir kitus specialistus (bibliotekininkas, psichologas, specialusis pedagogas, logopedas, socialinis pedagogas, asmens sveikatos priežiūros darbuotojas, papildomojo ugdymo organizatorius ir kt.) klasės moksleivių ugdymui planuoti ir derinti;


36.8. pažinti moksleivių polinkius, poreikius, interesus, siekti, kad jie dalyvautų svarstant ugdymo turinį, formas ir metodus;


36.9. domėtis ir rūpintis moksleivių sveikata, jų sauga, padėti jiems reguliuoti darbo ir poilsio režimą, puoselėti sveiką gyvenseną;


36.10. padėti moksleiviams formuotis vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;


36.11. bendrauti su kiekvienu moksleiviu ir jo šeima, informuoti tėvus (ar vaiko globėjus) apie jo mokymąsi ir elgesį, neatidėliojant išsiaiškinti mokyklos nelankymo priežastis;


36.12. suteikti vaikui reikiamą pagalbą pastebėjus, kad jo atžvilgiu taikomas smurtas, prievarta, seksualinis ar kitokio pobūdžio išnaudojimas ir apie tai informuoti mokyklos vadovus bei Vaikų teisių apsaugos tarnybą;


36.13. padėti moksleiviams spręsti iškylančias psichologines, bedravimo, mokymosi ir kitas problemas;


36.14. padėti moksleiviams pasirinkti tolesnę mokymosi ar veiklos sritį.


37. Mokyklos psichologas, socialinis pedagogas, specialusis  pedagogas, logopedas, bibliotekininkas ir kiti ugdymo funkcijas vykdantys specialistai vadovaujasi mokyklos nuostatais, profesinės veiklos nuostatais ir pareiginėmis instrukcijomis.


37.1. mokyklos vadovybė atsako už švietimo ir mokslo ministro įsakymų, kitų norminių dokumentų vykdymą, užtikrina, kad nebūtų vykdomi moksliniai bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai.


37.2. mokyklos direktorius atsako už visą mokyklos veiklą ir jos rezultatus.


37.3. mokyklos vadovams ir kitiems dirbantiesiems, pažeidusiems darbo drausmę, Lietuvos Respublikos įstatymų nustatyta tvarka gali būti skiriamos drausminės nuobaudos.

V. SAVIVALDA


38. Mokyklos taryba - aukščiausia mokyklos savivaldos institucija, teikianti moksleivių, jų tėvų (ar vaiko globėjų) ir pedagogų atstovus svarbiausiems mokyklos veiklos tikslams numatyti ir uždaviniams spręsti.


38.1. mokyklos taryba susideda iš 15 narių, po 5 atstovus nuo mokinių, tėvų ir mokytojų. (auklėtojų). Tėvus į mokyklos tarybą renka visuotinis tėvų susirinkimas, mokytojus - mokytojų taryba, 8-12 klasių mokinių susirinkimas po vieną atstovą nuo kiekvienos šių klasių grupės. Tarybos nariai renkami dvejiems metams;


38.2. mokyklos tarybos pirmininką renka iš savo tarpo mokyklos tarybos nariai dvejiems metams;


38.3. mokyklos tarybos sekretorių iš savo tarpo renka visi mokyklos tarybos nariai dvejiems metams;


38.4. mokyklos tarybos pirmininkas kviečia tarybos posėdžius ir jiems pirmininkauja, numato posėdžių darbo tvarką, kontroliuoja nutarimų vykdymą;


38.5. mokyklos tarybos sekretorius rašo posėdžių protokolus, registruoja tarybai teikiamus pasiūlymus, tvarko kitą tarybos dokumentaciją;


39. Mokyklos tarybos posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančiųjų balsų dauguma. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.


40. Mokyklos taryba už veiklą atsiskaito ją rinkusiems mokyklos bendruomenės bei vietos bendruomenės nariams.


41. Švietimo įstaigos steigėjas, švietimo priežiūrą vykdančios institucijos nustatę, kad tarybos priimti sprendimai prieštarauja įstatymams ir kitiems mokyklos veiklą reglamentuojantiems teisės aktams, siūlo mokyklos tarybai juos svarstyti iš naujo. Mokyklos tarybai atsisakius , ginčas sprendžiamas įstatymo nustatyta tvarka.


42. Mokyklos taryba:


42.1. nustato mokyklos veiklos perspektyvas, pagrindines darbo kryptis, aprobuoja mokyklos veiklos programą, nuostatus, vidaus darbo tvarkos taisykles, ugdymo planą, nustato ugdymo organizavimo tvarką;


42.2.aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;


42.3. teikia siūlymus mokyklos direktoriui priimant darbuotojus ir vertinant jų darbo rezultatus, vertina mokyklos vadovų veiklą, pareiškia nuomonę jiems atestuojantis;


42.4. mokytojų tarybos teikimu sprendžia moksleivių šalinimo iš mokyklos klausimus;


42.5. inicijuoja mokyklos bendruomenės ir visuomenės bendradarbiavimą;


42.6. skiria atstovus į pedagogų atestacijos komisiją ir viešo konkurso laisvai direktoriaus vietai užimti komisiją;


42.7. kontroliuoja mokyklos ūkinę ir finansinę veiklą;


42.8. gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;


43. Mokytojų taryba - nuolat veikianti mokyklos savivaldos institucija pedagogų profesiniams bei bendriems ugdymo klausimams spręsti. Ją sudaro mokyklos vadovybė, visi mokykloje dirbantys mokytojai, auklėtojai, sveikatos priežiūros darbuotojai, psichologai, socialiniai, specialieji pedagogai, bibliotekininkai ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldos institucijų atstovai.


44 Mokytojų tarybos posėdžiai šaukiami prasidedant ir baigiantis mokslo metams, taip pat nerečiau kaip vieną kartą per trimestrą. Prireikus gali būti sušauktas neeilinis mokytojų tarybos posėdis.


45. Mokytojų tarybai vadovauja mokyklos direktorius, direktoriaus pavaduotojas ugdymui. Mokytojų tarybos sekretorių renka mokytojų tarybos nariai.


46. Posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančiųjų balsų dauguma.


47. Mokytojų taryba:


47.1.aptaria praktinius švietimo politikos klausimus, svarsto moksleivių ugdymo rezultatus, pedagoginės veiklos tobulinimo būdus;


47.2.diskutuoja dėl mokyklos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus;


47.3.kartu su mokyklos socialiniais, specialiaisiais pedagogais, sveikatos priežiūros darbuotojais ir psichologais aptaria moksleivių sveikatos, saugos darbe, mokymosi, poilsio ir mitybos klausimus.


48. Mokykloje vyksta visuotinis moksleivių susirinkimas.


49. Moksleivių susirinkimas organizuojamas ne rečiau kaip kartą per mokslo metus.


50. Moksleivių susirinkimas:


50.1 .formuoja moksleivių savivaldos institucijas;


50.2. renka moksleivius į mokyklos tarybą ir moksleivių tarybą (komitetą) ar kitas savivaldos institucijas;


50.3. svarsto mokyklos veiklą reglamentuojančių dokumentų, mokymo planų, programų projektus ir teikia siūlymus dėl jų įgyvendinimo;


50.4. rengia siūlymus ugdymo procesui tobulinti;


50.5. tvirtina moksleivių savivaldos institucijų nuostatus, kodeksus, įstatus ir pan.;


50.6. išklauso moksleivių savivaldos institicijų ataskaitas ir vertina jų veiklą.


51. Mokykloje veikia klasių tėvų komitetai, kuriuos kiekvienų mokslo metų pradžioje klasės moksleivių tėvai renka balsų dauguma savo susirinkime. Klasių tėvų komitetai kartu su klasės auklėtojais planuoja klasės tėvų susirinkimus ir padeda klasės auklėtojams spręsti iškilusias organizacines problemas.

VI. STRUKTŪRA IR VALDYMAS


52. Mokykla yra vidurinė bendrojo lavinimo mokykla ugdanti pagal vidurinio, pagrindinio, pradinio, priešmokyklinio, ikimokyklinio ugdymo programas;


53. Mokykla turi ikimokyklinio ugdymo skyrių, Patašinės pradinio ugdymo skyrių ir Barzdų pagrindinio ugdymo skyrių;


54. Mokyklos administraciją sudaro: direktorius, pavaduotojas ugdymui, pavaduotojas ūkio reikalams.


55. Mokyklai vadovauja direktorius. Mokyklos steigėjas jį skiria, atleidžia iš jų bei skiria nuobaudas steigėjas įstatymų numatyta tvarka, vadovaudamasis ŠMM nustatytais kvalifikaciniais reikalavimais pretendentams ir viešo konkurso organizavimo tvarka.

 
56. Direktorius:


56.1. inicijuoja mokyklos veiklos programų rengimą, aiškina mokyklos bendruomenės nariams valstybinę bei regioninę švietimo politiką;


56.2. telkia mokyklos bendruomenę valstybinei švietimo politikai įgyvendinti, mokyklos veiklos programai vykdyti;


56.3. rūpinasi palankaus mikroklimato ugdymui ir darbui kūrimu, puoselėja demokratinius mokyklos bendruomenės santykius;


56.4. skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą;


56.5. inicijuoja darbuotojų pareiginių instrukcijų rengimą ir jas tvirtina;


56.6. rengia mokyklos vidaus darbo tvarkos taisykles, organizuoja jų projekto svarstymą ir teikia mokyklos tarybai aprobuoti;


56.7. kartu su mokyklos taryba nustato moksleivių ir darbuotojų skatinimo sistemą;


56.8. kontroliuoja, kad mokyklos aplinkoje nebūtų vartojami alkoholiniai gėrimai, narkotinės ir psichotropinės medžiagos;


56.9. stebi, analizuoja, vertina mokyklos veiklą, ugdymo rezultatus;


56.10. rūpinasi pedagogų kvalifikacijos tobulinimu, sudaro sąlygas atestuotis;


56.11. sudaro Specialiojo ugdymo komisiją, rūpinasi specialiosios pedagoginės-psichologinės pagalbos moksleiviams teikimu;


56.12. plėtoja bendradarbiavimą su moksleivių tėvais (ar vaiko globėjais);


56.13. palaiko ryšius su Vaikų teisių apsaugos tarnyba, mokyklos rėmėjais, vietos bendruomene;


56.14. organizuoja pagrindinės ir vidurinės mokyklos baigimo egzaminus, nustatyta tvarka teikia informaciją Egzaminų centrui;


56. 15. rūpinasi mokyklos intelektiniais, materialiniais ir finansiniais ištekliais , darbų ir civiline sauga;


56.16. sudaro metinę mokyklos pajamų ir išlaidų sąmatą, organizuoja mokyklos veiklos aprašo (metinės ataskaitos) rengimą ir teikia mokyklos tarybai aprobuoti;


56.17. rūpinasi tarptautiniais mokyklos ryšiais;


56.18. atstovauja mokyklai kitose institucijose.


56.19. mokyklos vadovybė atsako už švietimo ir mokslo ministro įsakymų, kitų norminių dokumentų vykdymą, užtikrina, kad nebūtų vykdomi moksliniai bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai.


57. Direktoriaus pavaduotojai ugdymui:


57.1 organizuoja ikimokyklinio amžiaus specialiųjų poreikių vaikų integravimo programų rengimą ir vadovauja jų įgyvendinimui;


57.2 inicijuoja ikimokyklinio amžiaus specialiųjų poreikių vaikų integravimo programų rengimą ir vadovauja jų įgyvendinimui;


57.3 teikia profesinę pagalbą ikimokyklinio, priešmokyklinio ugdymo mokytojams, analizuoja ir vertina ugdymo procesą;


57.4 organizuoja ugdymo plano, bendrųjų programų vykdymą, pamokų ir neformalaus ugdymo tvarkaraščių sudarymą;


57.5. vadovauja neįgalių vaikų integravimosi programų įgyvendinimui, organizuoja Specialiojo ugdymo komisijos darbą;


57.6. teikia pagalbą pedagogams, prižiūri, kaip vykdomi mokyklos veiklą reglamentuojantys dokumentai;


57.7. stebi ugdymo procesą ir vertina ugdymo rezultatus;


57.8. skatina mokytojus tobulinti kvalifikaciją, dalykiškai bendradarbiauti ir atestuotis;


57.9. tvarko moksleivių ir mokyklos baigimo dokumentų apskaitą;


57.10. vykdo moksleivių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų nustatyta tvarka taiko poveikio priemones;


57.11. organizuoja tėvų (ar vaiko globėjų) švietimą;


57.12. vykdo kitas pareiginėje instrukcijoje numatytas funkcijas.


58. Direktoriaus pavaduotojas ūkio reikalams:


58.1. rūpinasi mokyklos materialiniais ir informaciniais ištekliais, patalpų paruošimu darbui, sanitarija ir higiena;


58.2. organizuoja aptarnaujančio personalo darbą;


58.3. rūpinasi mokyklos pastatų, inventoriaus ir mokymo priemonių apsauga;


58.4. vykdo kitas pareiginėje instrukcijoje numatytas funkcijas.

VII. PRIĖMIMAS Į DARBĄ IR DARBO APMOKĖJIMAS


59. Direktoriaus pavaduotojus, pedagoginį ir kitą personalą priima į darbą ir atleidžia iš jo mokyklos direktorius įstatymų nustatyta tvarka.


60. Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo ir mokslo ministerijos teisės aktai.

VIII. ATESTACIJA. KVALIFIKACIJOS TOBULINIMAS


61. Mokyklos vadovai ir mokytojai (auklėtojai) atestuojasi Lietuvos Respublikos įstatymų ir Lietuvos Respublikos Vyriausybės nustatyta tvarka.


62. Mokyklos vadovai, mokytojai ir auklėtojai gali ne mažiau kaip 5 dienas per metus kelti savo kvalifikaciją įvairiuose kursuose, susirinkimuose ir kt. renginiuose.

IX. PASIEKIMŲ PATIKRINIMAI. EGZAMINAI


63. Baigusiems pagrindinio ugdymo programą (kodas 201001001) moksleiviams organizuojamas pasiekimų patikrinimas pagal švietimo ir mokslo ministro patvirtintą tvarką.


64. Pagal švietimo ir mokslo ministro patvirtintą egzaminų organizavimo ir vykdymo tvarką vykdomi brandos egzaminai ir įskaitos vidurinio ugdymo programą (kodas 301001001) baigusiems moksleiviams.


65. Vykdomi tik švietimo ir mokslo ministro patvirtintoje brandos egzaminų, įskaitų bei pagrindinio ugdymo pasiekimų patikrinimo organizavimo ir vykdymo tvarkoje numatyti egzaminai, įskaitos ir pasiekimų patikrinimai.

X.IŠSILAVINIMO, KVALIFIKACIJOS, PASIEKIMŲ PAŽYMĖJIMŲ IŠDAVIMAS


66. Pažymos, pasiekimų bei išsilavinimo pažymėjimai, brandos atestatai ir jų priedai išduodami pagal švietimo ir mokslo ministro patvirtintą ,,Mokymosi pasiekimų įteisinimo tvarką’’


67. Pažymėjimų blankus vadovaudamasi mokyklos poreikiais užsako direktoriaus pavaduotoja ugdymui.


68. Pažymėjimų blankus parveža, saugo, atsiskaito už juos mokyklos direktorius.


69. Pažymėjimus ir kitus mokymosi pasiekimų įteisinimo dokumentus išrašo klasių vadovai. Įrašų teisingumo patikrinimas organizuojamas pagal švietimo ir mokslo ministro patvirtintą ,,Mokymosi pasiekimų įteisinimo tvarką‘‘;


70. Pažymas moksleiviams dėl mokymosi pagal klasių  vadovų pateiktą informaciją, sutampančią su įrašais klasių dienyne, išrašo ir raštvedybos instrukcijos nustatyta tvarka užregistruoja raštinės vedėja.


71. Pažymas, pažymėjimus ir kitus mokymosi pasiekimų įteisinimo dokumentus apskaitos knygose registruoja už šių įrašų teisingumą atsako juos išrašantys asmenys.


72. Apskaitos knygų tvarkymą prižiūri direktoriaus pavaduotojas ugdymui.
XI. MOKYKLOS RYŠIAI


73. Mokykla yra pavaldi steigėjui.


74. Mokykla bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaikų teisių apsaugos, mokslo, studijų institucijomis ir kt.).


75. Mokykla dalyvauja programose ir projektuose, tarptautinėse organizacijose, organizuoja bendrus renginius su kitomis mokyklomis ir vietos bendruomene ir kt.

XII. MOKYKLOS VEIKLOS PRIEŽIŪRA


76. Švietimo stebėseną mokykla vykdo pagal švietimo ir mokslo ministro patvirtintus švietimo stebėsenos rodiklius ir jo nustatytą tvarką.


77. Vidaus audito vykdymą inicijuoja mokyklos direktorius.


78. Mokyklos veiklos priežiūrą pagal švietimo ir mokslo ministro patvirtintus Mokyklos veiklos priežiūros nuostatus ir nustatytą mokyklos vadybinės ir pedagoginės veiklos išorinio audito metodiką vykdo steigėjas, Šakių r. sav. taryba.


79. Valstybinę Mokyklos veiklos priežiūrą vykdo Švietimo ir mokslo ministerijos, apskrities viršininko administracijos valstybinės švietimo priežiūros skyriai (tarybos) pagal Valstybinės švietimo priežiūros nuostatus, patvirtintus Lietuvos Respublikos Vyriausybės 2004 m. liepos 1 d. nutarimu Nr.834 (žin., 2004, Nr.105-3888). 


80. Mokyklos finansinės veiklos kontrolę vykdo Valstybės kontrolės įgaliotos institucijos ir steigėjas.

XIII . TURTAS, LĖŠŲ ŠALTINIAI IR JŲ NAUDOJIMAS


81. Mokykla patikėjimo teise valdo, naudojasi ir įstatymų nustatyta tvarka disponuoja priskirta žeme, savivaldybės pastatais, finansiniais ištekliais, inventoriumi bei mokymo priemonėmis.


82. Finansines operacijas vykdo mokyklos buhalterija.


83. Mokykla gali turėti savo fondą, kurio sudarymo šaltiniai yra savanoriški asmenų, organizacijų ir įmonių įnašai, pajamos iš paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.


84. Griškabūdžio vidurinė mokykla yra paramos gavėja.

XIV. NUOSTATŲ TVIRTINIMAS, KEITIMAS AR PAPILDYMAS


85. Bendrojo lavinimo mokyklos  nuostatus tvirtina jos steigėjas, mokyklos tarybai pritarus.


86. Mokyklos nuostatai keičiami ir papildomi, pasikeitus bendriesiems nuostatams arba mokyklos vadovybės (direktoriaus ) ar mokyklos tarybos iniciatyva. Naują nuostatų redakciją arba pataisas tvirtina steigėjas.

XV. MOKYKLOS REGISTRAVIMAS


87. Mokykla įregistruojama, perregistruojama ir išregistruojama Lietuvos Respublikos įstatymų nustatyta tvarka.


88 Mokykla reorganizuojama ir likviduojama steigėjo iniciatyva vadovaujantis Lietuvos Respublikos Vyriausybės nutarimu patvirtintais Švietimo įstaigų steigimo, reorganizavimo ir likvidavimo nuostatais.


89. Mokyklos skyriai reorganizuojami ir likviduojami tik pritarus steigėjui.

XVI. MOKYKLOS PABAIGA IR PERTVARKYMAS


90. Mokykla reorganizuojama, likviduojama ar pertvarkoma vadovaujantis Civilinio kodeksu ir Švietimo įstatymu. Reorganizuojant, likviduojant ar pertvarkant Griškabūdžio vidurinę mokyklą laikomasi Bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąraše, patvirtintame Lietuvos Respublikos Vyriausybės 2004m. birželio 14 d. nutarimu Nr.746 (Žin.,2004, Nr.95 (1)-3510), išdėstytų kriterijų ir Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2004m. birželio 14 d. nutarimu Nr.745 (Žin., 2004, Nr.95 (1)-3509).

                     2008 m. lapkričio 27 d. sprendimu Nr.T-341

ŠAKIŲ RAJONO SINTAUTŲ PAGRINDINĖS MOKYKLOS
NUOSTATAI

I. BENDROSIOS NUOSTATOS

1. Mokyklos pavadinimas:

1.1. Šakių rajono. Sintautų pagrindinė mokykla (toliau-mokykla), Šakių r. Sintautų pagr. m-kla. 

2. Remiantis istoriniais šaltiniais, Sintautų pradinė mokykla įkurta 1839 metais. 1945 m. įsteigta progimnazija, 1949 m. reorganizuota į septynmetę mokyklą. Nuo 1952 m. vidurinė mokykla, 2001 m. reorganizuota į pagrindinę.

                    3. Mokyklos teisinė forma ir priklausomybė – savivaldybės biudžetinė įstaiga. 

                   4. Mokyklos grupė- bendrojo lavinimo mokykla.
                   5. Mokyklos tipas: pagrindinė mokykla (pagrindinio, pradinio, ikimokyklinio, priešmokyklinio ugdymo programos).

6. Mokyklos  buveinė: Pr. Vaičaičio g. 20, Sintautai,  LT-71336 Šakių r.

                   7. Mokymo kalba- lietuvių kalba.

8. Mokyklos steigėjas – Šakių rajono savivaldybė, kodas 111105023. Savininko teises įgyvendinanti institucija - Šakių rajono savivaldybės taryba.

9. Mokymo forma – dieninė, pageidaujantiems sudaromos sąlygos mokytis savarankiškai, eksternu, ligos (negalios) atveju- namuose.
                   10. Pagrindinė veiklos sritis – švietimas, kodas 85.

                   11. Rūšys:

                   11.1. pagrindinis ugdymas, kodas 85.31.10, vykdant pagrindinio ugdymo programą;
                      11.2.  pradinis ugdymas, kodas 85.20, vykdant pradinio ugdymo programą;


11.3.  priešmokyklinis ugdymas 85.10.20, vykdant priešmokyklinio ugdymo programą;


11.4. kitas, niekur nepriskirtas, švietimas, kodas 85.59


12. Asmens formaliojo ar savišvietos būdu įgyti mokymosi pasiekimai įteisinami įstatymų nustatyta tvarka išduotu dokumentu, kurio turinį, formą ir išdavimo tvarką nustato LR Vyriausybė arba jos įgaliota institucija:


12.1. baigus pagrindinio ugdymo programą – pagrindinio išsilavinimo pažymėjimu, kodas 2001;

12.2. baigus pagrindinio ugdymo programos pirmąją dalį - pažymėjimu, kodas 2058;

12.3. baigus pradinio ugdymo programą - pradinio išsilavinimo pažymėjimu, kodas 1001;

                      12.4.  išklausius kursą - mokymosi pasiekimų pažymėjimu, kodas 2055.

                   12.5.  baigus adaptuotą pradinio ugdymo programą – pažymėjimu, kodas 1701.

                   12.6.  baigus adaptuotą pagrindinio ugdymo programą – pažymėjimu, kodas 2701.

                   13. Mokyklos skyrius:

                   13.1. Sintautų vaikų darželis “Vyturėlis”;

                   13.2. buveinė: Pr. Vaičaičio 34, Sintautai, LT –71336 Šakių r.;

                   13.3. pagrindinė veiklos rūšis: ikimokyklinis ugdymas, kodas 85.10.10 


13.4 veiklos rūšys:  priešmokyklinis ugdymas, kodas 85.10.20;

                   13.5. ugdymo kalba: lietuvių;

                   13.6. ugdymo forma dieninė. 

  14. Mokykla yra viešas juridinis asmuo, veikiantis kaip biudžetinė įstaiga, turintis savo antspaudą ir sąskaitas banke.

  15.  Mokykla yra paramos gavėja.

                    16. Mokykla savo veiklą grindžia Lietuvos Respublikos Konstitucija, Lietuvos Respublikos švietimo, Biudžetinių įstaigų ir kitais įstatymais, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos norminiais aktais, Lietuvos higienos norma HN 75:2002 „Ikimokyklinio ugdymo įstaigos. Higienos normos ir taisyklės“, Lietuvos higienos norma HN 21:2005 „Bendrojo lavinimo mokyklos higienos normos ir taisyklės“ steigėjo ir jo institucijų teisės aktais, šiais nuostatais ir mokyklos vidaus darbo tvarkos taisyklėmis.

II. MOKYKLOS TIKSLAI, UŽDAVINIAI IR FUNKCIJOS

17. Mokyklos tikslai ir uždaviniai:

17.1. išugdyti kiekvienam mokiniui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

                    17.2. sudaryti sąlygas mokiniams rinktis savo polinkius, gabumus ir siekius atitinkantį ugdymosi kelią, galimybes prireikus motyvuotai keisti savo pasirinkimą, nustatyti mokinio kūrybinius gebėjimus ir pagal tai padėti jam įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį;

                    17.3 padėti vaikui tenkinti prigimtinius, kultūros, socialinius, pažintinius poreikius, pasiruošti mokytis pagal pradinio ugdymo programą;


17.4. sudaryti sąlygas vaikui ir mokiniui įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės ir pasaulinės bendrijos, daugiakultūrės visuomenės nariui;


17.5. skatinti vaikų ir mokinių lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekti socialinio vaikų ir mokinių solidarumo, išmokyti teikti socialinę paramą artimiesiems;


17.6. padaryti pagrindinį išsilavinimą prieinamą kuo platesniam jaunuolių ratui ir išplėsti galimybes jiems toliau mokytis, sudaryti sąlygas mokytis visą gyvenimą;

17.7. perteikti mokiniui tautinės ir etninės kultūros pagrindus, tradicijas ir vertybes, garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą; 



18. Mokyklos funkcijos :

18.1. formuoja ir įgyvendina ugdymo turinį pagal Švietimo ir mokslo ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, paiso mokinių poreikų įvairovės, derindama ugdymo turinį, siūlydama ir taikydama skirtingus mokymo(si) būdus ir tempą;

                   18.2. formuoja ir įgyvendina ikimokyklinio ugdymo turinį, atspindintį pagrindines regiono švietimo nuostatas, individualius ikimokyklinių grupių tikslus ir vaikų ar jų tėvų (globėjų) poreikius;

                   18.3. teikia ikimokyklinį, priešmokyklinį ugdymą, bendrąjį pradinį, pagrindinį, išsilavinimą;

18.4. kuria darbo sistemą su itin gabiais mokiniais, su mokiniais, turinčiais mokymosi problemų:

18.4. l. individualizuoja ugdymo programas skirtingų gebėjimų mokiniams;

18.4.2. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

18.4.3. organizuoja papildomąjį ugdymą, integruodama jį su bendruoju lavinimu;

18.4.4. teikia specialiąją pedagoginę pagalbą specialiųjų poreikių vaikams, organizuoja specialiųjų poreikių vaikų ugdymą bendrosios paskirties ikimokyklinio, priešmokyklinio ugdymo grupėse ir mokinių ugdymą  bendrosiose klasėse, pripažindama jų gebėjimus ir potencines galias;

18.4.5. esant reikalui gali organizuoti parengiamųjų, išlyginamųjų klasių, grupių, prailgintos darbo dienos grupių darbą;

                   18.5. organizuoja ikimokyklinio ir priešmokyklinio ugdymo grupių darbą;

18.6. taiko bendriesiems ugdymo tikslams ir mokyklos ugdymo tikslams atliepiančius vertinimo modelius;

18.7. kartu su steigėju sudaro higienines, materialines, pedagogines, psichologines sąlygas, laiduojančias psichinį bei fizinį vaiko saugumą ir asmenybės brandą; 

18.8. vykdo pagrindinės mokyklos baigimo žinių patikrinimą;

18.9. kuria mokyklos vidaus audito sistemą ir atlieka auditą;

                   18.10. organizuoja ugdymo procesą (mokslo metų pradžia rugsėjo 1 d.);

                   18.11. sudaro sąlygas mokiniams burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;

                   18.12. organizuoja bibliotekos, skaityklos ir informacinio centro veiklą;

                   18.13. vykdo alkoholio, tabako ir kitų psichiką veikiančių medžiagų, smurto ir patyčių prevenciją, vaiko minimalios priežiūros priemones;

                   18.14. dalyvauja savivaldybės, šalies ir tarptautiniuose projektuose, ugdymo pasiekimų tyrimuose ir tikrinimuose;

18.15. inicijuoja socialinę paramą socialiai remtiniems vaikams ir mokiniams;

                    18.16. kuria mokyklą kaip vietos bendruomenės laisvalaikio ir  kultūros židinį;

                    18.17. organizuoja vaikų ir mokinių maitinimą ir pavėžėjimą, 


18.18. teikia kitas mokamas su švietimu susijusias paslaugas.

III. MOKINIŲ PRIĖMIMAS Į MOKYKLĄ, PERĖJIMAS Į KITĄ MOKYKLĄ 

19.  Priėmimo į mokyklą tvarką nustato Šakių rajono savivaldybės taryba, vadovaudamasi ŠMM patvirtintais bendraisiais priėmimo kriterijais;

20. Pirmumo teise priimamas asmuo, gyvenantis mokyklos steigėjo tai mokyklai priskirtoje aptarnavimo teritorijoje. Tėvų (globėjų) ir vaiko pageidavimu, asmenys gali būti priimami ir iš kitai mokyklai priskirtos aptarnavimo teritorijos, jei mokykloje yra laisvų vietų
                    21. Priimant vaikus į ikimokyklinio ir priešmokyklinio ugdymo grupes:

                    21.1. prioritetai teikiami neįgaliesiems vaikams, vaikams iš nepilnų šeimų, mokinių ir studentų, besimokančių dieniniuose skyriuose, socialiai remtinų šeimų vaikams ir šeimoms, kuriose yra 3 ir daugiau vaikų arba vienas iš tėvų yra pirmos ar antros grupės invalidas;

                    21.2. tėvai (globėjai) mokyklos direktoriui pateikia prašymą ir vaiko sveikatos būklės pažymėjimą;

                    21.3. specialiųjų poreikių vaikai į bendrojo ugdymo grupes priimami pateikus pedagoginės- psichologinės tarnybos išvadą apie vaiko raidos sutrikimą;

                    21.4. nežymiai protiškai atsilikę, silpnaregiai (regėjimo aštrumas su akiniais iki 40 procentų), neprigirdintys, turintys vidutinį kalbos neišsivystymą į bendrosios paskirties grupes priimami taikant koeficientą 2, turintys kompleksinių raidos sutrikimų, taikant koeficientą 3;

                    21.5. Vaikų grupės formuojamos kasmet iki rugsėjo 1 d. Į ikimokyklinio ugdymo grupę priimami 3-5 metų, į priešmokyklinio ugdymo grupę 5-6 metų vaikai. Grupėse maksimalus vaikų skaičius -20;

                    22. Į pirmąją klasę priimami vaikai, tais kalendoriniais metais sulaukę 7 metų, pateikiant tėvų (globėjų) prašymą, sveikatos pažymą, gimimo liudijimą (kopiją). Tėvų (globėjų) prašymu priimami 6 metų vaikai, jei jie subrendę pradiniam ugdymui.

                    23. Priimant į 2-10 klasę, pateikiama: tėvų (globėjų), asmenų vyresnių kaip 16 metų prašymas, laisvos formos arba mokymosi pasiekimų pažymėjimas, gimimo liudijimas (kopija) arba kitas asmens dokumentas (kopija). Žinių patikrinimas neorganizuojamas.

                    24. Asmenys, atvykę (grįžę) iš užsienio ir neturintys išsilavinimo dokumento į mokyklą priimami atlikus  žinių ir nustačius jų atitikimą ugdymo programai.

                    25. Ugdytinių ir mokinių priėmimas į mokyklą, švietimo pagalbos bei vaiko minimalios priežiūros priemonių vykdymas, šalinimas iš jos, mokyklos baigimas, išvykimas ar perkėlimas į kitą ugdymo įstaigą įforminamas direktoriaus įsakymu.

                    26. Švietimo santykius tarp ikimokyklinio, priešmokyklinio amžiaus vaiko, mokinio (toliau mokinio) ir mokyklos įforminami rašytine sutartimi:

                   26.1. mokymo sutartį už vaiką iki 14 metų jo vardu sudaro tėvai (globėjai, rūpintojai), veikdami išimtinai vaiko interesais;

                   26.2. vaikas nuo 14 iki 16 metų mokymo sutartį sudaro turėdamas tėvų (globėjų, rūpintojų) sutikimą;

                   26.3. sutartyje nurodomos sutarties šalys, mokymo programa, forma, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;

                   26.4. švietimo santykiai prasideda nuo vaiko pirmos ugdymo, mokinio pirmos mokymosi dienos. Sutartys sudaromos iki pirmos ugdymo, mokymosi dienos. Sutarties nuostata, prieštaraujanti Švietimo ir kitiems įstatymams, negalioja. Sutartis registruojama mokykloje;

                   27. Mokykla, dėl objektyvių priežasčių, negalinti užtikrinti mokiniui, besimokančiam pagal privalomojo švietimo programas, psichologinės, specialiosios pedagoginės, specialiosios arba socialinės pedagoginės pagalbos, vaiko minimalios priežiūros priemonių, suderinusi su jo tėvais (globėjais, rūpintojais), pedagogine psichologine bei Vaiko teisių apsaugos tarnyba, siūlo jam mokytis kitoje mokykloje;

                   28. Mokinys, kuris mokosi pagal privalomojo švietimo programas, jei jo elgesys kelia realią ir akivaizdžią grėsmę mokyklos bendruomenės narių saugumui, suderinusi su Vaiko teisių apsaugos tarnyba gali būti perkeltas į kitą mokyklą. Mokyklos vadovas kartu su mokyklos steigėju mokinį, dalyvaujant jo tėvams (globėjams, rūpintojams), perkelia į kitą mokyklą. Apie mokinio perkėlimą mokykla informuoja mokinio gyvenamosios vietos savivaldybę. Vyresni kaip 16 metų mokiniai gali būti pašalinti iš mokyklos mokytojų  tarybos nutarimu, mokyklos tarybai pritarus.

IV.  MOKYKLOS BENDRUOMENĖS NARIŲ TEISĖS, 

PAREIGOS IR ATSAKOMYBĖ

                   29. Vaiko teisės:

                   29.1. ugdytis sveikoje ir saugioje aplinkoje;

                   29.2. turėti higienos reikalavimus atitinkančią vietą veiklai;

                   29.3. į medicinos aptarnavimą, tinkamą mitybą ir higieną;

                   29.4. į poilsį ir laisvalaikį, atitinkantį jų amžių, sveikatą bei poreikius;

                   29.5. bręsti doroviškai, ugdytis bendravimo kultūrą;

                   29.6. atskleisti savo gebėjimus ir talentus;

                   29.7. ugdyti savo kalbą, perimti tautos kultūrą, papročius ir tradicijas.

30. Mokinio teisės:

30.1. į nemokamą mokymą mokykloje;

30.2. mokytis pagal savo gebėjimus ir poreikius, pasirinkti programas papildančius bei saviraiškos poreikius tenkinančius programų modulius, pasirenkamųjų dalykų programas ir  įgyti valstybinius standartus atitinkantį bendrąjį išsilavinimą;

30.3. dalyvauti svarstant ugdymo proceso organizavimo klausimus;

30.4. į minties, sąžinės, religijos, žodžio laisvę; sulaukęs 14 metų savarankiškai pasirinkti vieną iš privalomojo ugdymo dalykų (tikybą arba etiką);

30.5. turėti higienos reikalavimus atitinkančius mokymosi krūvį ir darbo vietą,  ugdytis sveikoje ir saugioje aplinkoje;

30.6. savarankiškai mokytis ir eksternu laikyti bet kurios klasės baigimo, pagrindinio ugdymo žinių patikrą;

30.7. gauti informaciją apie save, dalyvauti, kai svarstomas jų elgesys;

30.8. gauti socialinę, psichologinę ir specialiąją pedagoginę pagalbą ir informaciją apie savo pasiekimų vertinimą;


30.9. puoselėti savo kalbą, kultūrą papročius bei tradicijas;

30.10. į poilsį ir laisvalaikį, atitinkantį jų amžių ir sveikatą;

30.11. dalyvauti mokyklos savivaldoje nuostatuose nustatyta tvarka;

30.12. burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti   visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;

                   30.13. nemokamai gauti informaciją apie veikiančias mokyklas, švietimo programas, mokymosi formas;

                   30.14. gauti geros kokybės švietimą;

                   30.15. įstatymų nustatyta tvarka ginti savo teises.

31. Mokinys privalo:

                    31.1. sudarius mokymo sutartį, laikytis visų jos sąlygų, mokyklos vidaus tvarką reglamentuojančių dokumentų, vykdyti priskirtas vaiko minimalios priežiūros priemones;

31.2. mokytis pagal privalomojo švietimo programas iki 16 metų, įgyti pakankamai žinių ir patirties tam, kad teisingai pasirinktų tolesnį mokymosi ar profesinės veiklos kelią, būtų  pasiruošęs savarankiškam gyvenimui;

31.3. stropiai mokytis, gerbti mokytojus ir kitus mokyklos bendruomenės narius;

31.4. gerbti valstybinę, savo gimtąją kalbą ir kultūrą, kitas kalbas ir kultūras;

                   31.5. dalyvauti mokykloje organizuojamuose testuose, pasiekimų patikrinimuose; sąžiningai atlikti skirtas užduotis; 


31.6.mokiniai, nevykdantys savo pareigų, atsako pagal Mokyklos vidaus darbo tvarkos taisykles.

32. Tėvų ( globėjų, rūpintojų) teisės:

32.1. reikalauti, kad jų vaikui būtų teikiamas valstybinius standartus atitinkantis bendrasis lavinimas, papildomas ugdymas, sudarytos reikiamos ugdymo sąlygos;

32.2. dalyvauti pasirenkant (prireikus parinkti) vaikui ugdymo turinį, metodus, vertinimo formas ar pan.;

32.3. gauti informaciją apie savo vaiko mokymąsi, elgesį, mokymosi sąlygas;

32.4. kartu su pedagogais spręsti, ar vaikas paliekamas kartoti kursą;

32.5. dalyvauti mokyklos savivaldoje;

                    32.6. naudotis Švietimo, Specialiojo ugdymo, Vaiko minimalios ir vidutinės priežiūros  įstatymų ir kituose teisės aktuose nustatytomis teisėmis.

33. Tėvai (globėjai, rūpintojai) privalo:

33.1. nustatyta tvarka mokėti už vaiko išlaikymą ikimokyklinio, priešmokyklinio ugdymo grupėse;


33.2. 6-7 metų sulaukusį  vaiką, jei jis pakankamai subrendęs, leisti į mokyklą; užtikrinti punktualų ir reguliarų mokyklos lankymą;

                    33.3. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;

33.4. bendrauti su mokyklos vadovu, mokytojais, kitais specialistais, teikiančiais specialiąją, socialinę pedagoginę, specialiąją pedagoginę pagalbą, sveikatos priežiūrą, sprendžiant vaiko ugdimosi klausimus;

33.5. parinkti savo vaikams iki 14 metų dorinio ugdymo (tikybos arba etikos) programą;

33.6. kontroliuoti ir koreguoti vaiko elgesį;

                    33.7. užtikrinti vaiko parengimą mokyklai, jo mokymąsi pagal pradinio, pagrindinio ugdymo programą, vykdyti Švietimo, Specialiojo ugdymo, Vaiko teisių apsaugos pagrindų, Vaiko minimalios ir vidutinės priežiūros įstatymų ir kitų teisės aktų reikalavimų;


33.8.  tėvai (globėjai, rūpintojai), kurie neatlieka savo pareigų, fiziškai, psichiškai ir moraliai žaloja vaikus, atsako įstatymų nustatyta tvarka.

34. Mokytojas, ikimokyklinio, priešmokyklinio ugdymo pedagogas turi  teisę:

                       34.1. rengti ir siūlyti savo individualias programas, pasirinkti pedagoginės veiklos būdus ir formas;


34.2. ne mažiau kaip 5 dienas per metus dalyvauti kvalifikacijos tobulinimo renginiuose;


34.3. būti atestuotas ir įgyti kvalifikacinę kategoriją švietimo ir mokslo ministro nustatyta tvarka;


34.4. burtis į visuomenines ir profesines organizacijas, savišvietos, kultūrines dalykines ir metodines sekcijas, būrelius ar susivienijimus, atitinkančius Lietuvos Respublikos įstatymus;

34.5. pagal LR Švietimo įstatymą gauti mokamas atostogas mokymo priemonėms rengti ir kvalifikacijai tobulinti;

34.6. atostogauti vasarą, mokytojų motyvuotu prašymu mokinių atostogų metu;

34.7. vertinti mokyklos vadovų ir kolegų vadybinę ir pedagoginę veiklą, teikti siūlymus dėl pedagoginės veiklos tobulinimo;

34.8. dalyvauti mokyklos savivaldoje;

34.9. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

                    34.10. naudotis kitomis Švietimo, Specialiojo ugdymo, Aukštojo mokslo, Neformaliojo švietimo ir kitų įstatymų nustatytomis teisėmis.


35. Mokytojas, ikimokyklinio ir priešmokyklinio ugdymo pedagogas privalo:

35.1. užtikrinti ugdomų vaikų, mokinių saugumą, kokybišką ugdymą, pagal mokinių siekius ir galimybes individualizuoti ugdymo turinį, laiduojant gerus ugdymo rezultatus;

35.2. suteikti vaikui, mokiniui reikiamą pagalbą pastebėjus, kad jo atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti mokyklos vadovą, socialinį pedagogą bei Vaiko teisių apsaugos tarnybą;

35.3. siekti, kad kiekvienas mokinys gebėtų bendrauti ir bendradarbiauti, imtųsi atsakomybės, savarankiškai veiktų vadovaudamasis pilietinėmis nuostatomis;

35.4. pritaikyti   integruotiems   specialiųjų   poreikių  vaikams   ugdymo  turinį,   metodus   ir  mokymo   priemones, bendradarbiauti su mokyklos specialiojo ugdymo komisija;

35.5. ugdyti tvirtas mokinių dorovės, pilietines, tautines bei patriotines nuostatas, laiduoti jų asmenybės galių plėtotę;

35.6. padėti moksleiviams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei mokyklos aplinkai, teikti vaikams, mokiniams, tėvams (globėjams) pedagoginę pagalbą;

35.7. laikytis teisės norminių aktų patvirtintų Mokytojo etikos normų ir mokyklos vidaus tvarką nustatančių dokumentų;


35.8. analizuoti savo pedagoginę veiklą, nešališkai vertinti ugdymo rezultatus ir su jais supažindinti moksleivius, jų tėvus (ar vaiko globėjus), kolegas ir mokyklos vadovus;

35.9. tobulinti savo kvalifikaciją;

35.10. dalyvauti pasiekimų patikrinimų, egzaminų organizavimo, vykdymo ir vertinimo komisijose;

                   35.11. vykdyti Švietimo, Specialiojo ugdymo, Vaiko minimalios ir vidutinės priežūros įstatymų ir kitų teisės aktų reikalavimus;

                   35.12. formuoti mokinių sveikos gyvensenos, civilinės saugos, saugos darbe bei buityje įgūdžius;

                   35.13.rengti individualias programas, planuoti darbą, pasiruošti pamokoms, papildomojo ugdymo užsiėmimams.

36. Klasės vadovo pareigos:

36.1.  rūpintis mokinių asmenybiniu ir socialiniu ugdymu bei branda;

36.2. burti klasėje dirbančius mokytojus ir kitus specialistus (bibliotekininkas, specialusis pedagogas, logopedas, papildomo ugdymo organizatorius ir kt.) klasės mokinių ugdymui planuoti ir derinti;

36.3. pažinti mokinių polinkius, poreikius, interesus; siekti, kad jie dalyvautų svarstant ugdymo turinį, formas ir metodus;

                    36.4. domėtis ir rūpintis moksleivių sveikata, jų sauga, padėti jiems reguliuoti darbo ir poilsio režimą; puoselėti sveiką gyvenseną;

36.5. padėti moksleiviams formuotis vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;

36.6. bendrauti su kiekvienu vaiku, mokiniu ir jo šeima, informuoti tėvus (ar vaiko globėjus) apie jo mokymąsi ir elgesį, neatidėliojant išsiaiškinti mokyklos nelankymo priežastis;

36.7. suteikti vaikui reikiamą pagalbą pastebėjus, kad jam taikomas smurtas, prievarta, seksualinis ar kitokio pobūdžio išnaudojimas, siūlomos narkotinės medžiagos ir apie tai informuoti mokyklos vadovus bei Vaikų teisių apsaugos tarnybą;

36.8. padėti moksleiviams spręsti iškylančias psichologines, bendravimo, mokymosi ir kt. problemas;

36.9. padėti moksleiviams pasirinkti mokymosi ar veiklos sritį;


37.  Atsakomybė:


37.1.  mokytojai atsako už mokinių sveikatą ir gyvybę pamokų, papildomojo ugdymo bei mokyklos organizuotų renginių metu;


37.2.  mokytojai, kurie neatlieka savo pareigų, nevykdo teisės aktų reikalavimų, fiziškai, psichiškai ir moraliai žaloja vaikus, atsako įstatymų nustatyta tvarka.

38.  Pavienių mokyklos  bendruomenės narių (socialinio pedagogo, logopedo, bibliotekininko, skaityklos vedėjo aptarnaujančio personalo ir pan.) teisės, pareigos ir atsakomybė nurodomos pareigybių aprašymuose, vidaus darbo tvarkos taisyklėse.

V. SAVIVALDA

                       39. Mokyklos savivalda grindžiama švietimo tikslais, mokykloje vykdomomis neformaliojo ir formaliojo švietimo programomis ir susiklosčiusiomis tradicijomis.

40.  Mokyklos taryba – aukščiausioji mokyklos savivaldos institucija, atstovaujanti mokiniams, mokytojams ir tėvams (globėjams, rūpintojams) ir vietos bendruomenei. 

40.1.  Tarybos nuostatus tvirtina mokyklos vadovas;

                    40.2. mokyklos taryboje mokiniai, tėvai (globėjai, rūpintojai), mokytojai atstovauja lygiomis dalimis: po 3 atstovus bei 1 mokytojų, tėvų atstovą iš vaikų darželio „Vyturėlis“. Mokyklos tarybos veikloje gali dalyvauti vietos savivaldos atstovai;

40.3. Į Mokyklos tarybą renkami 8-12 klasių mokiniai;

                    40.4. rinkimai į Mokyklos tarybą vyksta remiantis demokratiniais rinkimų principais: slaptumu, visuotinumu, konkurencija, periodiškumu, aiškiu procedūros apibrėžtumu; veiklos laikotarpis 2 metai (jei dėl svarbių priežasčių narys negali dalyvauti tarybos veikloje, jį keičia naujas narys, deleguotas iš atitinkamo savivaldos narių susirinkimo);

                    40.5. Tarybos pirmininką renka Tarybos nariai (pirmininku negali būti mokyklos direktorius);

                    40.6. Mokyklos tarybos posėdžiai kviečiami ne rečiau kaip 3 kartus per mokslo metus, posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo;

                     40.7. be Tarybos narių į posėdį gali būti kviečiami su svarstomais klausimais susiję mokytojai, tėvai, bibliotekininkė, socialinis pedagogas ir kt.

 40.8.  Mokyklos taryba už veiklą atsiskaito ją rinkusiems mokyklos bendruomenės bei vietos bendruomenės nariams.

41. Mokyklos taryba tvirtina pagrindines darbo kryptis, aprobuoja mokyklos veiklos programą, nuostatus, vidaus darbo tvarkos taisykles, ugdymo planą, nustato ugdymo organizavimo tvarką:

41.1. aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;

41.2. teikia siūlymus mokyklos direktoriui ir vertinant darbuotojų darbo rezultatus, vertina mokyklos vadovų veiklą, pareiškia nuomonę jiems atestuojantis;

41.3. mokytojų tarybos teikimu sprendžia moksleivių šalinimo iš mokyklos klausimus;

41.4. skiria atstovus į pedagogų atestacijos komisiją ir  viešo konkurso laisvai direktoriaus vietai užimti komisiją;

41.5. kontroliuoja mokyklos ūkinę ir finansinę veiklą, dalyvauja sudarant ūkinės – finansinės veiklos planą;

41.6. gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

42. Švietimo įstaigos steigėjas, švietimo priežiūrą vykdančios institucijos nustatę, kad tarybos priimti sprendimai prieštarauja įstatymams ir kitiems mokyklos veiklą reglamentuojantiems teises aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.

43. Mokytojų taryba – nuolat veikianti mokyklos savivaldos institucija mokytojų profesiniams bei bendriesiems ugdymo klausimams spręsti. Ją sudaro mokyklos vadovybė, visi mokykloje dirbantys mokytojai,  sveikatos priežiūros darbuotojai, psichologai, socialiniai, specialieji pedagogai, bibliotekininkai ir kiti tiesiogiai ugdymo procese dalyvaujantys darbuotojai.

                     43.1. tarybos pirmininkas yra mokyklos direktorius;


 43.2. mokytojų tarybos posėdžius kviečia mokyklos direktorius, posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per trimestrą (pusmetį). Prireikus gali būti sušauktas neeilinis pedagogų tarybos posėdis, . Posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančiųjų balsų dauguma.

43.3. Į posėdžius gali būti kviečiami kitų savivaldos institucijų atstovai;


44. Mokytojų taryba:

44.1. aptaria praktinius švietimo reformos įgyvendinimo klausimus, svarsto vaikų ir mokinių ugdymo rezultatus, jų fiksavimą, informacijos panaudojimą, mokymosi formą pasirinkimą, pedagoginės veiklos tobulinimo būdus;

44.2. diskutuoja dėl mokyklos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus, pedagoginės veiklos praktinius klausimus, patvirtina ugdymo planų reikalavimus;

44.3. renka 3 atstovus į mokyklos tarybą, 4 atstovus į pedagogų atestacijos komisiją.

44.4. kartu su mokyklos socialiniais, specialiaisiais pedagogais, sveikatos priežiūros darbuotojais aptaria moksleivių sveikatos, saugos darbe, mokymosi, poilsio ir mitybos klausimus.

45. Mokinių taryba –aukščiausia nuolat veikianti mokinių savivaldos institucija:

                 45.1. tarybos nuostatus tvirtina mokyklos direktorius;


45.2. į mokinių tarybą (komitetą) gali įeiti po vieną 5-10 kl. moksleivį . Moksleiviai į tarybą (komitetą) renkami klasės susirinkimuose (slaptu arba atviru balsavimu) kiekvienų mokslo metų pradžioje. Mokinių tarybai vadovauja visuotiniuose rinkimuose išrinktas mokyklos prezidentas.


46. Mokinių taryba:


46.1. svarsto ir suderinusi su mokyklos vadovybe, tvirtina svarbiausių mokinių renginių planus;


46.2. koordinuoja visų mokinių savivaldos institucijų veiklą, planuoja ir organizuoja mokinių popamokinę veiklą ir laisvalaikį;


46.3. rūpinasi drausmės ir tvarkos palaikymu mokykloje;


46.4. svarsto mokinių teisių mokykloje ir už mokyklos gynimo klausimus;


46.5. inicijuoja mokyklos laikraščio (sienlaikraščio) leidybą;  


47. Mokykloje veikia klasių (grupių) tėvų komitetai, kuriuos kiekvienų mokslo metų pradžioje klasės  mokinių (grupės vaikų) tėvai renka balsų dauguma savo susirinkime. Klasių (grupių) tėvų komitetai kartu su klasės (grupės) auklėtojais planuoja klasės (grupės) tėvų susirinkimus ir padeda klasės (grupės) auklėtojams spręsti iškilusias organizacines problemas..

                   48. Mokyklos metodinei veiklai organizuoti sudaroma metodinė taryba. Ją sudaro dalykų ar dalykų sričių metodinių grupių deleguoti atstovai, turintys metodinės veiklos patirties. Metodinė taryba veikia pagal mokyklos direktoriaus patvirtintą metodinės tarybos darbo reglamentą.

VI. STRUKTŪRA IR VALDYMAS

49. Mokyklai, skyriams  vadovauja direktorius, kurį į pareigas skiria, atleidžia iš jų bei skiria nuobaudas steigėjas įstatymų nustatyta tvarka.

50. Direktorius (-ė):

50.1. vadovauja mokyklos strateginio plano ir metinių veiklos programų, mokyklos švietimo programų rengimui, jas tvirtina, vadovauja jų vykdymui, organizuoja ugdymo procesą ir švietimo pagalbos teikimą, aiškina mokyklos bendruomenės nariams valstybinę bei regioninę švietimo politiką;

                     50.2. atsako už demokratinį mokyklos valdymą, užtikrina bendradarbiavimu pagrįstus santykius su visais mokyklos bendruomenės nariais, Mokytojo etikos laikymąsi, skaidriai priimamus sprendimus, bendruomenės formavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką;

50.3. telkia mokyklos bendruomenę valstybinei švietimo politikai įgyvendinti, mokyklos veiklos programai vykdyti;

50.4. nustatyta tvarka skiria ir atleidžia mokytojus, kitus ugdymo procese dalyvaujančius asmenis bei aptarnaujantį personalą, tvirtina jų pareigybių aprašymus, skiria jiems veiklos funkcijas;


50.5. skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą;

50.6. inicijuoja darbuotojų pareiginių instrukcijų rengimą ir jas tvirtina;

50.7. teikia asmeniui informaciją, kuri padėtų pasirinkti jo interesus, polinkius, gebėjimus atitinkantį švietimą, apie vykdomas mokykloje neformaliojo, formaliojo švietimo programas, jų pasirinkimo galimybes, mokytojų kvalifikaciją, svarbiausius mokyklos audito rezultatus, mokyklos bendruomenės tradicijas ir pasiekimus;

50.8.  analizuoja mokyklos veiklos ir valdymo išteklių būklę, inicijuoja mokyklos vidaus audito vykdymą ir atsako už mokyklos veiklos rezultatus;;

50.9. sudaro Specialiojo ugdymo komisiją, rūpinasi specialiųjų poreikių vaikų ir mokinių, vaikų, kuriems skirtos minimalios priežiūros priemonės, ugdymo, socialinės pedagoginės, specialiosios, psichologinės, pedagoginės pagalbos organizavimu;
50.10. plėtoja bendradarbiavimą su vaiko, mokinio tėvais ( globėjais, rūpintojais);

50.11. palaiko ryšius su Vaikų teisių apsaugos tarnyba, mokyklos rėmėjais, vietos bendruomene;

50.12. organizuoja pasiekimų patikrinimą, nustatyta tvarka teikia informaciją Egzaminų centrui;

50.13. rūpinasi mokyklos finansiniais, intelektualiniais resursais, labdara mokyklai, darbų ir civiline sauga (įgalioja tam darbui atitinkamus asmenis);

                   50.14. rengia mokyklos vidaus darbo tvarkos taisykles, organizuoja jų projekto svarstymą ir teikia mokyklos tarybai aprobuoti;

50.15. sudaro metinę mokyklos pajamų ir išlaidų sąmatą, organizuoja mokyklos veiklos sąvado (metinės ataskaitos) rengimą ir teikia mokyklos tarybai aprobuoti;

50.16. rūpinasi tarptautiniais mokyklos ryšiais;

50.17. atstovauja mokyklai kitose institucijose;

                   50.18. sudaro sutartis ir rašo įsakymus pagal kompetenciją;

                   50.19. skatina bei skiria drausmines nuobaudas darbuotojams;

50.20. imasi priemonių, kad laiku būtų suteikta pagalba moksleiviui, kurio atžvilgiu buvo taikomas smurtas, prievarta, seksualinio ar kitokio pobūdžio išnaudojimas, ir apie tai informuoja suinteresuotas institucijas;

                   50.21. atlieka mokyklos steigėjo priskirtas funkcijas, įtvirtintas mokyklos nuostatuose ir pareigybės aprašymuose;


50.22.  Mokyklos direktorius atsako už Švietimo ir mokslo ministro įsakymų, savivaldybės tarybos sprendimų, savivaldybės administracijos direktoriaus įsakymų, kitų norminių dokumentų vykdymą, užtikrina, kad nebūtų vykdomi moksliniai bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai;


50.23.   Mokyklos direktorius atsako už visą mokyklos veiklą ir rezultatus.

51. Direktoriaus pavaduotojai ugdymui:

                 51.1. organizuoja ikimokyklinio, priešmokyklinio, ugdymo programų įgyvendinimą;

                 51.2.  inicijuoja ikimokyklinio ir mokyklinio amžiaus specialiųjų poreikių vaikų integravimo programų rengimą ir vadovauja jų įgyvendinimui;

                 51.3. teikia profesinę pagalbą ikimokyklinio, priešmokyklinio, pradinio, pagrindinio ugdymo pedagogams, analizuoja ir vertina ugdymo procesą;


51.4. organizuoja ugdymo plano, bendrųjų programų, papildomojo ugdymo vykdymą, pamokų ir papildomo ugdymo tvarkaraščių sudarymą;

51.5. vadovauja neįgalių vaikų integravimosi programų įgyvendinimui, organizuoja Specialiojo ugdymo komisijos darbą;

51.6. teikia metodinę pagalbą mokytojams, klasių vadovams, prižiūri, kaip vykdomi ikimokyklinių, priešmokyklinių grupių,  mokyklos veiklą reglamentuojantys dokumentai;

51.7. stebi ugdymo procesą mokykloje, darželyje ir vertina ugdymo rezultatus;

50.8. skatina mokytojus, ikimokyklinėse, priešmokyklinėse ugdymo grupėse dirbančius pedagogus, tobulinti kvalifikaciją, dalykiškai bendradarbiauti ir atestuotis;

51.9. tvarko mokinių ir mokyklos  dokumentų apskaitą, laiku pateikia ataskaitas;

51.10. vykdo moksleivių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų nustatyta tvarka taiko poveikio priemones;

51.11. organizuoja tėvų (globėjų, rūpintojų) švietimą;

51.12. vykdo kitas pareiginėje instrukcijoje numatytas funkcijas;

                    51.13. atsako už pavestas vadybines funkcijas ugdymo klausimais pagal pareiginę instrukciją, metodinio darbo organizavimą;

51.14. atsako už popamokinės, projektinės veiklos organizavimą (kultūrinės, pažintinės, sportinės);

51.15. pavaduoja mokyklos direktorių jam nesant;

                   
51.16. Direktoriaus pavaduotojas (-a) ugdymui atsiskaito mokyklos direktoriui;

51.17. atsakingai vykdo pareiginę instrukciją, atsako už direktoriaus pavedimus;

51.18. atsako už veiksmus, nesuderinamus su jų pareigomis (nors ir nedarbo metu);

51.19. atsako už teisių ir įgaliojimų viršijimą.

                   52. Direktoriaus pavaduotojas ūkio reikalams:

                   52.1  rūpinasi mokyklos materialiniais ištekliais, patalpų paruošimu darbui, sanitarija ir higiena;

52.2. rūpinasi mokyklos priešgaisrine apsauga, darbo sauga, kitų taisyklų ir norminių aktų vykdymu;

52.3. organizuoja aptarnaujančio personalo darbą, jo kvalifikacijos tobulinimą;

52.4. rūpinasi mokyklos, darželio pastatų, inventoriaus ir mokymo priemonių priežiūra, apsauga;

52.5. sudaro ūkinės veiklos planą, jį vykdo;

52.6. vykdo kitas pareiginėje instrukcijoje numatytas funkcijas, pavaduoja mokyklos direktorių jam ir kitiems pavaduotojams nesant;

52.7. atsako už įstaigos turtą, jo apsaugą, funkcijų vykdymą ir mokyklos aptarnaujančio personalo darbą.

                   53. Mokyklos vadovams ir kitiems dirbantiesiems, pažeidusiems darbo drausmę, LR įstatymų nustatyta tvarka gali būti skiriamos drausminės nuobaudos.
VII. PRIĖMIMAS Į DARBĄ IR DARBO APMOKĖJIMAS
                     54. Direktorių į pareigas skiria ir atleidžia steigėjas įstatymų nustatyta tvarka;

55. Direktorius priima į darbą ir atleidžia direktoriaus pavaduotojus, pedagoginį ir kitą personalą įstatymų nustatyta tvarka;


 56. Mokyklos vadovo pareiginė alga priklauso nuo išsilavinimo, darbo stažo ir vadybinės kategorijos;

                    57. Direktoriaus pavaduotojų pareiginė alga priklauso nuo išsilavinimo, darbo stažo ir vadybinės kategorijos;

                    58. Mokytojo darbo užmokestis nustatomas pagal tarifikaciją, indeksuojant pagal LR Vyriausybės nutarimus, darbo stažą, kvalifikacinę kategoriją;

                    59. Įstaigos specialistų, tarnautojų ir darbininkų darbo užmokestis skaičiuojamas pagal steigėjo patvirtintą tarnybinį atlyginimo koeficientą;


60. Darbo apmokėjimo tvarką nustato Lietuvos Respublikos Darbo kodeksas, Lietuvos Respublikos įstatymai, Lietuvos Respublikos Vyriausybės nutarimai, LR Švietimo ir mokslo ministro įsakymai.

VIII. ATESTACIJA. KVALIFIKACIJOS TOBULINIMAS

61. Mokyklos vadovai ir pedagogai atestuojasi LR įstatymų ir LR vyriausybės nustatyta tvarka, vadovaujantis kvalifikacijos kėlimo nuostatais:

                   61.1. mokyklos direktoriaus, jo pavaduotojų ugdymui atestaciją vykdo mokyklos steigėjas Švietimo ir mokslo ministerijos nustatyta tvarka;

                   61.2. mokytojų atestaciją vykdo mokyklos atestacijos komisija Švietimo ir mokslo ministerijos nustatyta tvarka, sudarydama mokytojų atestavimo perspektyvinę programą;

IX. PASIEKIMŲ PATIKRINIMAI. EGZAMINAI

62.  Mokykloje organizuojama:

                         62.1.  pagrindinio ugdymo pasiekimų patikrinimas, baigusiems pagrindinio ugdymo programą, kurio organizavimo ir vykdymo tvarką nustato Švietimo ir mokslo ministerija ir Nacionalinis egzaminų centras;

X. IŠSILAVINIMO, KVALIFIKACIJOS, PASIEKIMŲ PAŽYMĖJIMŲ IŠDAVIMAS

                         63.  Mokymosi pasiekimų pažymėjimų, Pradinio išsilavinimo pažymėjimų, Pagrindinio išsilavinimo pažymėjimų, išdavimo tvarką nustato Švietimo ir mokslo ministerija;


64.  Už pažymėjimų blankų užsakymą, apsirūpinimą, saugojimą, atsiskaitymą už panaudotus blankus atsako mokyklos direktorius;


65.  Mokymosi pasiekimų pažymėjimus, Pradinio išsilavinimo pažymėjimus, Pagrindinio išsilavinimo pažymėjimus, jų dublikatus išrašo mokyklos sekretorė, pagal Mokinių DB duomenis prižiūrint direktoriaus pavaduotojai ugdymui;


66.   Už  pažymėjimų apskaitos knygų tvarkymą atsako direktoriaus pavaduotojas ugdymui, kurio pareiginėje instrukcijoje tai numatyta;

XI. MOKYKLOS RYŠIAI


67.  Mokykla yra pavaldi steigėjui.


68. Mokykla bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaikų teisių apsaugos, mokslo studijų institucijomis ir kt.).

69. Mokykla dalyvauja programose ir projektuose, organizuoja bendrus renginius su kitomis mokyklomis ir vietos bendruomene ir kt., gali būti nevyriausybinių organizacijų nare ir steigėja.
XII. MOKYKLOS VEIKLOS PRIEŽIŪRA

70.  Mokyklos veiklą prižiūri valstybės institucijos, mokyklos steigėjas Bendrųjų švietimo įstaigų priežiūros nuostatų nustatyta tvarka. Bendrosios Švietimo politikos vykdymą prižiūri Švietimo ir mokslo ministerija bei apskrities viršininko administracijos valstybinės švietimo priežiūros institucija pagal Vyriausybės patvirtintus Valstybės švietimo priežiūros nuostatus. Mokyklos veiklą prižiūrinčios institucijos Švietimo ir mokslo ministerijos nustatyta tvarka informuoja visuomenę, savivaldos ir valstybines valdžios institucijas apie mokyklos atliekamo ugdymo kokybę;


71. Mokyklos finansinės veiklos kontrolę vykdo Valstybės kontrolės įgaliotos institucijos ir steigėjas.

XIII. TURTAS, LĖŠŲ ŠALTINIAI IR JŲ NAUDOJIMAS

72. Mokykla patikėjimo teise valdo, naudojasi ir įstatymų numatyta tvarka disponuoja priskirta žeme, savivaldybės pastatais, finansiniais ištekliais, inventoriumi bei mokymo priemonėmis.

73. Mokykla visiškai išlaikoma iš savivaldybės biudžeto pagal asignavimų vykdytojo patvirtintą sąmatą ir iš mokinio krepšelio.

74. Mokykla gali turėti nebiudžetinių lėšų. Jas sudaro fizinių ir juridinių asmenų parama. Mokykla gali teikti kitas mokamas paslaugas (kompiuterių klasės, mokyklinio autobuso nuoma). Mokykla gali turėti tėvų kaupiamųjų lėšų sąskaitą, 
                   75. Mokykla gali turėti savo fondą, kurio sudarymo šaltiniai yra savanoriški asmenų, organizacijų ar įmonių įnašai, pajamos iš paties fondo veiklos, užsienio valstybių organizacijų ir piliečių, taip pat tarptautinių organizacijų aukojamos lėšos ir materialinės vertybės.

76. Nebiudžetinės lėšos naudojamos mokyklos reikmėms.

77. Finansines operacijas vykdo mokyklos buhalterija. 

XV.  NUOSTATŲ TVIRTINIMAS, KEITIMAS IR PAPILDYMAS

78. Mokyklos nuostatus tvirtina savivaldybės taryba,  mokyklos tarybai pritarus.


79. Mokyklos nuostatai gali būti keičiami ir papildomi, pasikeitus bendriesiems nuostatam, pertvarkius mokyklos struktūrą arba  mokyklos direktoriaus ar mokyklos tarybos iniciatyva. Naujų nuostatų redakciją arba pataisas tvirtina steigėjas.
XVI.  DOKUMENTŲ VALDYMAS IR SAUGOJIMAS


80.  Mokykla dokumentų saugojimą ir valdymą vykdo vadovaudamasi LR Archyvų įstatymu (Žin., 1995, Nr.107-2389; 2004, Nr.57-1982), Raštvedybos taisyklėmis, patvirtintomis Lietuvos archyvų departamento prie LR Vyriausybės generalinio direktoriaus 2001m. gruodžio 28 d. įsakymu Nr.88 (Žin., 2002, Nr.5-211), Dokumentų rengimo ir įforminimo taisyklėmis, patvirtintomis Lietuvos archyvų departamento prie LR Vyriausybės generalinio direktoriaus 2001m. kovo 30 d. įsakymu Nr.19 (Žin., 2001, Nr.30-1009), Bendrojo lavinimo mokyklų pavyzdinė bylų nomenklatūra, patvirtinta švietimo ir mokslo ministro 1999 m. liepos 20d. įsakymu Nr. 924 (Žin., 1999, Nr. 65-2101), mokyklos bylų nomenklatūra, suderinta su steigėju ir patvirtinta mokyklos direktoriaus kiekvienų mokslo metų pradžioje.

XVII. MOKYKLOS REGISTRAVIMAS


81. Mokykla registruojama Juridinių asmenų registre Civilinio kodekso (Žin., 2000, Nr.74-2262) ir Juridinių asmenų registro nuostatų, patvirtintų LR Vyriausybės 2003 m. lapkričio 12 d. nutarimu Nr. 1407 (Žin.,2003, Nr.107-4810), nustatyta tvarka.

XVIII. MOKYKLOS PABAIGA IR PERTVARKYMAS

82. Mokyklą reorganizuoja, likviduoja ar pertvarko Steigėjas LR Vyriausybės nustatytais kriterijais.

83. Mokyklos steigėjas apie mokyklos reorganizavimą, likvidavimą ar pertvarkymą privalo raštu pranešti kiekvienam vaikui, mokiniui, tėvams (globėjams, rūpintojams) ne vėliau kaip prieš tris mėnesius iki mokyklos reorganizavimo, likvidavimo ar pertvarkymo pradžios. Jis privalo įvykdyti visus sutartyje numatytus mokyklos įsipareigojimus vaikams, mokiniams.

XIX. NUOSTATŲ ĮFORMINIMAS


84.Nuostatai, jų pakeitimai ir papildymai įforminami vadovaujantis Dokumentų rengimo ir įforminimo taisyklėmis, visi lapai sunumeruojami.


85.Su Mokyklos taryba suderinti nuostatai, jų pakeitimai ar papildymai teikiami Mokyklos Steigėjui tvirtinti.


86.Nuostatai keičiami ir papildomi laikantis Įstatymų ir kitų teisės aktų rengimo rekomendacijų,  patvirtintų Teisingumo ministro 1998 m. rugpjūčio 17 d. įsakymu Nr. 104 (Žin., 1998, Nr. 87-2416; 2002,Nr. 50-1923) ir Dokumentų rengimo ir įforminimo taisyklių reikalavimų.

                    2008 m. lapkričio 27 d. sprendimu Nr.T-341
ŠAKIŲ „VARPO“ VIDURINĖS MOKYKLOS  NUOSTATAI

I. BENDROSIOS NUOSTATOS

1. Mokyklos pavadinimas:

1.1. Šakių rajono, Šakių „Varpo” vidurinė mokykla (toliau mokykla);

1.2. Šakių raj., Šakių ,,Varpo” vid. m – kla.

2. Mokyklos įsteigimo data – 1990-09-01

3. Mokyklos teisinė forma ir priklausomybė: savivaldybės biudžetinė įstaiga, savininko teises įgyvendinanti institucija - Šakių rajono savivaldybės taryba
4. Mokyklos grupė – bendrojo lavinimo mokykla.

5. Mokyklos tipas – vidurinė mokykla su suaugusiųjų klasėmis.

6. Mokyklos buveinė – J. Basanavičiaus 28, LT-71112 Šakiai . 

7. Mokymo kalba – lietuvių kalba.

8. Mokyklos steigėjas – Šakių rajono savivaldybė, kodas 111105023; adresas Bažnyčios g. 4, Šakiai LT - 71120

9. Mokymo formos - dieninė, savarankiška, mokymas namuose. Suaugusiųjų klasėse: stacionari ir savarankiška.

10. Pagrindinė veiklos rūšis – švietimas, kodas 85.

11. Veiklos rūšys:

11.1 Pradinis ugdymas, vykdant pradinio ugdymo programą, kodas 85.20; 

11.2 pagrindinis ugdymas, vykdant pagrindinio ugdymo programą, kodas 85.31.10;     11.3 vidurinis ugdymas, vykdant vidurinio ugdymo programą, kodas 85.31.20; 

11.4  vairavimo mokyklų veikla, kodas 85.53; 

11.5  kitas, niekur nepriskirtas, švietimas, kodas 85.59

11.6 švietimui būdingų paslaugų veikla (prailgintos dienos grupė), kodas 85.60

12. Išduodami išsilavinimo pažymėjimai:

baigus pradinio ugdymo programą – Pradinio išsilavinimo pažymėjimas, kodas 1001;

baigus pagrindinio ugdymo programą – Pagrindinio išsilavinimo pažymėjimas, kodas 2001;

baigus vidurinio ugdymo programą – Brandos atestatas, kodas 3014; brandos atestato priedas, kodas 3016; pagrindinio ir vidurinio ugdymo programos baigiamosios klasės mokiniams baigusiems valstybiniams išsilavinimo standartams neprilygstančią programą – Mokymosi pasiekimo pažymėjimas, kodas 2055; baigus pagrindinio ugdymo programos pirmąją dalį – Pažymėjimas, kodas 2058;

baigus adaptuotą pradinio ugdymo programą – Pradinio ugdymo pasiekimų pažymėjimas, kodas 1701. Baigus adaptuotą pagrindinio ugdymo programą – Pagrindinio ugdymo pasiekimų pažymėjimas, kodas 2701, baigus adaptuotą vidurinio ugdymo programą - Vidurinio ugdymo pasiekimų pažymėjimas, kodas 3701.

13. Mokyklos skyrius, turintis kitą buveinę:

Prancų pradinio ugdymo skyrius, buveinė Bizierių kaimas, Šakių seniūnija, Šakių rajono savivaldybė, LT-71471

 Mokymo kalba – lietuvių kalba.

Mokymo forma: dieninė.

Mokyklos grupė – bendro lavinimo mokyklos.

Tipas  – pradinio  ugdymo. 

Pagrindinė veiklos rūšis – pradinis ugdymas, kodas 85.20. 

14. Mokykla savo veiklą grindžia Lietuvos Respublikos Konstitucija, Lietuvos Respublikos švietimo, biudžetinių įstaigų ir kitais įstatymais, Vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos norminiais aktais, Civiliniu kodeksu, Darbo kodeksu, Lietuvos higienos norma HN 21:1998 „Bendrojo lavinimo mokyklos higienos normos ir taisyklės“, steigėjo ir jo institucijų teisės aktais, šiais nuostatais ir mokyklos vidaus darbo tvarkos taisyklėmis.

15. Mokykla yra pelno nesiekianti savivaldybės institucija, steigiama, reorganizuojama ir likviduojama, vadovaujantis Lietuvos Respublikos įstatymais, Lietuvos Respublikos Vyriausybės nutarimais, Švietimo ir mokslo ministerijos nustatyta tvarka.

16. Mokykla yra paramos gavėja.

17. Mokykla yra viešasis juridinis asmuo, veikiantis kaip biudžetinė įstaiga ir turintis savo antspaudą ir sąskaitas banke.

18. Mokyklos veiklą koordinuoja Šakių rajono savivaldybė, kodas 111105023, Šakių rajono savivaldybės administracijos švietimo ir sporto skyrius, kodas 188774092.

19. Šakių ,,Varpo“ vidurinė mokykla – bendrojo lavinimo mokykla su suaugusiųjų klasėmis ir Prancų pradinio ugdymo  skyriumi vykdanti, pradinio, pagrindinio ir vidurinio ugdymo programas.

II. MOKYKLOS TIKSLAI UŽDAVINIAI IR FUNKCIJOS
20.  Mokykla:

20.1. formuoja ir įgyvendina mokinių ugdymo turinį pagal švietimo ir mokslo ministerijos patvirtintus bendruosius arba  jos nustatyta tvarka suderintus individualius ugdymo planus ir bendrąsias programas, išsilavinimo standartus, paiso moksleivių poreikių įvairovės, derindama ugdymo turinį, siūlydama ir laikydama ir taikydama skirtingus mokymo(si) būdus ir tempą;

20.2. vykdo pradinio, pagrindinio ir vidurinio ugdymo programas;

20.3. sudaro mokiniams sveikas ir saugias ugdymosi sąlygas;

20.4. organizuoja mokinių neformalųjį ugdymą integruodama jį su bendruoju lavinimu;

20.5. teikia socialinę pedagoginę, psichologinę, specialiąją pedagoginę pagalbą;

20.6. sudaro formaliojo švietimo programas papildančias mokinių saviraiškos poreikius. 

20.7. atlieka vidinį mokyklos auditą;

20.8. vykdo pagrindinio ugdymo pasiekimų patikrinimą;

20.9. vykdo vidurinės mokyklos baigiamuosius egzaminus;

20.10. kuria mokyklą kaip vietos bendruomenės kultūros židinį;

20.11. griežtai draudžia narkotinių ir psichotropinių medžiagų, alkoholio ir tabako gaminių vartojimą mokykloje ir jos teritorijoje;

20.12. sudaro neformaliojo švietimo programas;

20.13. organizuoja „B“ kategorijos vairuotojų rengimo kursus;

20.14. tėvų (globėjų, rūpintojų) pageidavimu teikia papildomas mokamas paslaugas. Mokesčio dydį už paslaugas nustato steigėjas.

20.15. organizuoja mokinių maitinimą;

20.16. organizuoja pailgintos darbo dienos grupės veiklą;

20.17. dalyvauja projektuose, ugdymo pasiekimų tyrimuose ir tikrinimuose;

20.18. vykdo vaikų, kuriems skirtos minimalios ir vidutinės priežiūros priemonės ugdymą.

20.19. organizuoja vaikų ir mokinių pavėžėjimą.
20.20. teikia kitas mokamas su švietimu susijusias paslaugas.
21.  Mokyklos paskirtis:

21.1. išugdyti kiekvienam mokiniui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

21.2. nustatyti mokinio kūrybinius gebėjimus ir pagal tai padėti jam įgyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį ir padedančią jam įsitvirtinti ir sėkmingai konkuruoti tolydžio kintančioje darbo rinkoje, perteikti šiuolaikinės technologinės, ekonominės bei verslo kultūros pagrindus, būtinus šalies ūkio pažangai, konkurencingumui bei subalansuotai raidai laiduoti, sudaryti sąlygas nuolat tenkinti pažinimo poreikius ir tobulėti mokantis visą gyvenimą;

21.3. perteikti mokiniui tautinės ir etinės kultūros pagrindus, Europos ir pasaulio humanistinės kultūros tradicijas ir vertybes, laiduoti sąlygas asmens brandžiai tautinei savimonei, dorovinei, estetinei, mokslinei kultūrai, pasaulėžiūrai formuotis, taip pat garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą;

21.4. sudaryti sąlygas asmeniui įgyti demokratijos tradicijas įkūnijančius pilietinės bei politinės kultūros pagrindus išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės ir pasaulinės bendrijos, daugiakultūrinės visuomenės nariui. 

III.   STRUKTŪRA IR VALDYMAS

22. Šakių vidurinei bendrojo lavinimo mokyklai su pradinio ugdymo skyriumi ir suaugusiųjų klasėmis vadovauja direktorius, kurį į pareigas skiria, atleidžia iš jų, bei skiria nuobaudas  steigėjas.

23. Direktorius:

23.1. vadovauja mokyklos strateginio plano ir metinių veiklos programų, mokyklos švietimo programų rengimui, jas tvirtina, vadovauja jų vykdymui;

23.2. aiškina mokyklos bendruomenės nariams valstybinę bei regioninę politiką;

23.3. telkia  mokyklos bendruomenę švietimo politikos įgyvendinimui;

23.4. nustatyta tvarka priima ir atleidžia mokytojus, kitus ugdymo procese dalyvaujančius asmenis bei aptarnaujantį personalą, tvirtina jų pareigybių aprašymus;

23.5. teikia asmeniui informaciją, kuri padėtų pasirinkti jo interesus, polinkius, gebėjimus atitinkantį švietimą, apie vykdomas mokykloje formaliojo švietimo programas, jų pasirinkimo galimybes, mokytojų kvalifikaciją, svarbiausius mokyklos audito rezultatus, mokyklos bendruomenės tradicijas ir pasiekimus, demokratinį mokyklos valdymą;

23.6. užtikrina bendradarbiavimu pagrįstus santykius, Mokytojo etikos formų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos išraiškoms bei žalingiems įpročiams aplinką;

23.7. analizuoja mokyklos veiklos ir valdymo išteklių būklę, inicijuoja mokyklos vidaus audito vykdymą ir atsako už mokyklos veiklos rezultatus;

23.8. skiria valstybines funkcijas pavaduotojams, sudaro jiems galimybes savarankiškai dirbti, organizuoja reguliarų atsiskaitymą už atliktą darbą;

23.9. inicijuoja darbuotojų pareiginių instrukcijų rengimą ir jas tvirtina, rengia mokyklos darbo tvarkos taisykles, organizuoja jų projekto svarstymą ir jas tvirtina;

23.10. rūpinasi mokytojų kvalifikacijos tobulinimu, sudaro sąlygas atestuotis;

23.11. sudaro Specialiojo ugdymo komisiją, rūpinasi specialiosios pedagoginės psichologinės,socialinės pedagoginės, informacinės pagalbos mokiniams teikimu;

23.12. palaiko ryšius su Vaiko teisių apsaugos tarnyba, mokyklos rėmėjais, vietos bendruomene;

23.13. organizuoja pagrindinės mokyklos ugdymo pasiekimų patikrinimą, nustatyta tvarka teikia informaciją Egzaminų centrui, steigėjo institucijoms;

23.14. organizuoja vidurinės mokyklos baigimo egzaminus, nustatyta tvarka teikia informaciją Egzaminų centrui, steigėjo institucijoms;

23.15. sudaro metinę mokyklos pajamų ir išlaidų sąmatą, organizuoja mokyklos veiklos sąvado (vidaus audito ataskaitos) rengimą ir teikia mokyklos tarybai pritarti;

23.16. atstovauja mokyklai kitose institucijose;

23.17. pagal kompetenciją sudaro sutartis, rašo įsakymus;

23.18. imasi priemonių, kad būtų laiku suteikta pagalba mokiniui, kurio atžvilgiu buvo taikytas smurtas, prievarta, seksualinio ar kitokio pobūdžio išnaudojimas, ir apie tai informuoja suinteresuotas institucijas;

23.19. direktorius tvirtina: mokyklos ugdymo planą, pasirenkamųjų dalykų ir dalykų modulių programas, adaptuotas ir modifikuotas programas specialiųjų poreikių mokiniams;

23.20. atlieka mokyklos steigėjo priskirtas funkcijas pagal kompetenciją, reglamentuotas mokyklos nuostatuose ir pareigybės aprašyme;

23.21. atsako už Švietimo ir mokslo ministro įsakymų, kitų norminių dokumentų vykdymą, už visos įstaigos veiklą ir jos rezultatus, už įstaigos turtą, finansinių operacijų vykdymą, moksleivių maitinimą, užtikrina vaikų gyvybės ir sveikatos saugumą.

24. Direktoriaus pavaduotojai ugdymui:

24.1. organizuoja ugdymo plano, bendrųjų programų vykdymą, pamokų ir neformaliojo  ugdymo tvarkaraščių sudarymą;

24.2. organizuoja specialiojo ugdymo komisijos darbą, vadovauja neįgaliųjų vaikų integravimosi programų įvedimui;

24.3. teikia pagalbą mokytojams pagal kuruojamus dalykus, prižiūri, kaip vykdomi mokyklos veiklą reglamentuojantys dokumentai;

24.4. stebi ugdymo procesą mokykloje, vertina ugdymo rezultatus;

24.5. skatina mokytojus,  tobulina kvalifikaciją, dalykiškai bendradarbiauti ir atestuotis;

24.6. tvarko vaikų, mokinių ir mokyklos baigimo dokumentų apskaitą;

24.7. vykdo mokinių teisės pažeidimų prevenciją, informuoja suinteresuotas institucijas apie vengiančius mokytis vaikus ir įstatymų nustatyta tvarka taiko poveikio priemones, rūpinasi vaikų, kuriems skirtos minimalios ar vidutinės priežiūros formos ugdymu;

24.8. organizuoja tėvų (ar vaiko globėjų, rūpintojų) švietimą;

24.9. vykdo kitas pareiginėje instrukcijoje numatytas funkcijas.

25. Direktoriaus pavaduotojas ūkio reikalams:

25.1. rūpinasi mokyklos bei skyriaus materialiniais ir informaciniais ištekliais, patalpų paruošimu darbui, sanitarija ir higiena;

25.2. organizuoja aptarnaujančio personalo darbą;

25.3. rūpinasi mokyklos, skyriaus, pastatų, inventoriaus ir mokymo priemonių apsauga;

25.4. vykdo kitas pareiginėje instrukcijoje numatytas funkcijas;

25.5. atsako už įstaigos turtą, jo apsaugą ir mokyklos aptarnaujančio personalo darbą.

IV.  PRIĖMIMAS Į DARBĄ IR DARBO APMOKĖJIMAS

26. Direktoriaus pavaduotojus, mokytojus ir kitus ugdymo procese dalyvaujančius asmenis bei aptarnaujantį personalą priima į darbą ir atleidžia mokyklos direktorius įstatymų nustatyta tvarka.

27. Mokyklos direktoriaus pareiginė alga priklauso nuo išsilavinimo, darbo stažo ir pareigybinės kategorijos, kitų Lietuvos Respublikos Vyriausybės nustatytų kriterijų.

28. Mokytojo pareiginė alga priklauso nuo išsilavinimo, darbo stažo ir pareigybės kategorijos, kitų Lietuvos Respublikos Vyriausybės nustatytų kriterijų.

V.
MOKINIŲ PRIĖMIMAS Į MOKYKLĄ IR PERĖJIMAS Į KITĄ MOKYKLĄ

29. Į mokyklą pirmumo teise priimami mokiniai, gyvenantys mokyklos steigėjo tai mokyklai priskirtoje aptarnavimo teritorijoje. Tėvų (globėjų, rūpintojų) ir mokinio pageidavimu mokinys gali būti priimtas į mokykla iš kitai bendrojo lavinimo mokyklai paskirtos aptarnavimo teritorijos, jeigu mokykloje yra laisvų vietų:

29.1. į suaugusių klases priimami mokiniai nuo 18 metų. Išskirtiniais atvejais - 16-17 metų dirbantys jaunuoliai, dėl socialinių ekonominių sąlygų, negalintys mokytis vidurinėse bendrojo lavinimo mokyklose (gavus vaikų teisių tarnybos rekomendaciją);

29.2. švietimo santykiai tarp mokinio ir mokyklos įforminami rašytine sutartimi;

29.3. mokymo sutartį už vaiką iki 14 metų jo vardu sudaro tėvai (globėjai, rūpintojai);

29.4. vaikas nuo 14 iki 16 metų mokymo sutartį sudaro turėdamas tėvų (globėjų, rūpintojų) sutikimą;

29.5. sulaukęs 16 metų mokinys mokymo sutartį su mokykla gali sudaryti pats;

29.6. sutartyje nurodomos sutarties šalys, mokymosi programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;

29.7. šeimos ir mokyklos santykiai prasideda nuo mokinio pirmos mokymosi dienos. Sutartis registruojama mokykloje; 

29.8. mokinys iki 16 metų negali nutraukti mokymosi pagal privalomo švietimo programas;

29.9. mokinys, kuris mokosi pagal privalomojo švietimo programas, tačiau jo elgesys kelia realią grėsmę mokyklos bendruomenės narių saugumui, suderinus su Vaiko teisių apsaugos tarnyba, gali būti pašalintas iš mokyklos;

29.10. Priešmokyklinis ugdymas teikiamas vaikui, kuriam tais kalendoriniais metais sueina 6 metai. Mokytis pagal pradinio ugdymo programą priimamas vaikas, kuriam tais kalendoriniais metais sukanka 7 metai. ( atskiru atveju jaunesnis, jei jis yra pakankamai subrendęs).

29.11. Mokyklos direktoriui pateikiami dokumentai:

29.11.1. atvykstant mokytis priešmokyklinio ugdymo ir pirmąją klasę – prašymą, gimimo liudijimo kopiją ir nustatytos formos pažymą apie vaiko sveikatos būklę;

29.11.2. atvykstant mokytis į 2-4 klases mokslo metų pradžioje – prašymą ir laisvos formos pažymą;

29.11.3. atvykstant į mokyklą mokslo metų laikotarpiu – prašymą ir laisvos formos pažymą.

29.11.4. atvykstant mokytis į penktąją klasę mokslo metų pradžioje – prašymas ir pradinio išsilavinimo pažymėjimas, kodas 1001;

29.11.5. atvykstant mokytis į 6-8 ir 10 klases mokslo metų pradžioje – prašymas ir mokymosi pasiekimų pažymėjimas, kodas 2055;

29.11.6. atvykstant mokytis į 9 klasę mokslo metų pradžioje – prašymas ir pažymėjimas apie pagrindinio ugdymo programos pirmosios dalies baigimą, kodas 2058;

29.11.7. atvykstant mokslo metų laikotarpiu – laisvos formos pažyma. Vaikas, baigęs adaptuotą pradinio ugdymo programą ir pateikęs mokyklos direktoriui prašymą bei pradinio ugdymo pasiekimų pažymėjimą, kodas 1701 priimamas mokytis pagal adaptuotą pagrindinio ugdymo programą;

29.11.8. atvykstant mokytis į 11 klasę mokslo metų pradžioje – prašymas ir pagrindinio ugdymo išsilavinimo pažymėjimas, kodas 2001;

29.11.9. atvykstant mokytis į 12 klasę mokslo metų pradžioje – prašymas ir mokymosi pasiekimų pažymėjimas, kodas 2055;

29.11.10. Vaikas, baigęs adaptuotą pagrindinio ugdymo programą ir pateikęs mokyklos direktoriui prašymą bei pagrindinio ugdymo pasiekimų pažymėjimą, kodas 2071 priimamas mokytis pagal adaptuotą vidurinio ugdymo programą.

30. Į suaugusiųjų klases, mokytis pagal pagrindinio ir vidurinio ugdymo programas, priimami vyresni nei 18 metų, iškritę iš nuosekliojo mokymosi sistemos bei neturintys mokymosi motyvacijos asmenys. Atskirais atvejais, suderinus su savivaldybės administracijos švietimo ir sporto skyriumi, gali būti priimami mokytis ir jaunesni nei 18 metų asmenys.

31. Suaugusiųjų klasės komplektuojamos ,,Varpo“ vidurinėje mokykloje. Nesukomplektavus klasių, asmenys nukreipiami mokytis į ,,Varpo“ vidurinės mokyklos bendrojo lavinimo klases, pagal savarankiško mokymosi tvarką.

32. Mokyklos direktoriui pateikiami dokumentai:

32.1. asmens tapatybę patvirtinantis dokumentas;

32.2. dokumentas, patvirtinantis ugdimosi rezultatus ar įgytą išsilavinimą;

32.3. prašymas.

33. Užsieniečių ir iš užsienio grįžusių piliečių vaikai į mokyklą priimami vadovaujantis Lietuvos Respublikos švietimo ir mokslo ministro 2005 m. rugsėjo 7 d. įsakymo Nr. ISAK-1800. Neturintiems mokymosi pasiekimų ar išsilavinimo dokumentų moksleiviams organizuojamas mokymosi pasiekimų patikrinimas. 

34. Mokinių atvykimas ir išvykimas įforminamas direktoriaus įsakymu. Išvykstančiam moksleiviui išduodamas  mokslo pažymėjimas arba pažyma, o asmens byla siunčiama į kitą mokyklą, kurioje tęsia mokslą.

VI. ŠVIETIMO PRIEINAMUMAS, VEŽIOJIMAS, MAITINIMAS
35. Socialinę atskirtį patiriantiems skurdžiai gyvenančių šeimų vaikams, beglobiams, pabėgėliams, nesimokantiems mokykloje vaikams, bedarbiams,  švietimo prieinamumas užtikrinimas teikiant jiems socialines paslaugas ir pedagoginę pagalbą.

36. Mokykla gali vykdyti socialines programas.

37. Vaikui dėl ligos ar patologinės būklės negalinčiam mokytis mokykloje, sveikatos apsaugos bei švietimo ir mokslo ministrų nustatyta tvarka, sudaromos sąlygos mokytis namuose, savarankiškai mokytis ir laikyti egzaminus.

38. Mokinys į mokyklą, mokinio pažymėjime nurodytu maršrutu,  pavežamas visuomeniniu ir privačiu transportu, Transporto lengvatų įstatymo nustatyta tvarka bei mokykliniu transportu.

39. Mokiniams kelionės iki (iš) mokyklos - suteikiamos lengvatos ir išlaidos kompensuojamos Transporto lengvatų įstatymo nustatyta tvarka.

40. Mokykloje mokinių maitinimas organizuojamas steigėjo nustatyta tvarka.

VII. MOKINIŲ MOKYMOSI PASIEKIMŲ VERTINIMAS
41. Mokytojai mokinių pasiekimus vertina mokiniams žinomais kriterijais, susietais su išsilavinimo standartais.

42. Pradinių klasių mokinių pasiekimai vertinami idiografiniu principu, orientuojantis į išsilavinimo standartuose numatytus kriterijus.

43. Mokinių, besimokančių pagal pagrindinio ir vidurinio ugdymo programas, pasiekimai mokykloje vertinami taikant dešimtbalę sistemą.

44. Mokinių mokymosi pasiekimų vertinimas ir vertinimo rezultatai panaudojami švietimo ir mokslo ministro patvirtintais nuostatais.

45. Mokyklos tarybai pritarus, mokymosi pasiekimų vertinimo tvarka gali būti keičiama.

VIII. MOKINIŲ NUSIKALSTAMUMO IR ŽALINGŲ ĮPROČIŲ PREVENCIJA MOKYKLOJE

46. Mokyklos ir skyrių teritorijoje griežtai draudžiama vartoti tabaką, alkoholį, psichotropines ir kitas psichoaktyvias medžiagas, prekiauti jomis, platinti šia tema nelegalią literatūrą, spaudinius ir kitus leidinius.

47. Mokykloje vykdomas mokinių, jų tėvų (globėjų, rūpintojų), mokytojų konsultavimas socialiniais klausimais, dirbama su rizikos grupės vaikais, švietimas orientuojamas į sveikos gyvensenos propagavimą 

48. Bendradarbiaujama su Nepilnamečių reikalų inspekcija, Vaiko teisių apsaugos tarnyba ir kitų tarnybų specialistais.

49. Nustatoma interesantų ir  svečių lankymosi mokykloje, registravimo tvarka.

50. Griežtai ribojamas pašalinių asmenų patekimas į mokyklą ir jos teritoriją.

51. Mokiniai, jų tėvai ir mokytojai informuojami apie institucijas, teikiančias pagalbą pavartojus narkotikų, psichotropinių medžiagų, paskelbiami sveikatos priežiūros, teisėsaugos, psichotropinių įstaigų adresai, telefonai ir jų teikiamos paslaugos.

IX. MOKYKLOS BENDRUOMENĖS NARIŲ TEISĖS, PAREIGOS IR      ATSAKOMYBĖ

52. Mokinys turi teisę:
52.1. nemokamai gauti informaciją apie švietimo programas, mokymosi formas;

52.2. pagal savo gebėjimus ir poreikius mokytis mokykloje, savarankiškai mokytis ir įgyti valstybinius standartus atitinkantį išsilavinimą;

52.3. sulaukę 14 metų, savarankiškai pasirinkti dorinio ugdymo (tikybos arba etikos) programą;

52.4. gauti geros kokybės švietimą;

52.5. pasirinkti formaliojo švietimo programas papildančius bei jo saviraiškos poreikius tenkinančius šių programų modulius, pasirenkamųjų dalykų programas;

52.6. į psichologinę ir specialiąją pedagoginę, specialiąją, socialinę pedagoginę, informacinę pagalbą, sveikatos priežiūrą mokykloje, informaciją apie savo pasiekimų vertinimą ir  kitą su mokymusi susijusią informaciją;

52.7. į socialinę pagalbą, jei tokios pagalbos negali jam suteikti tėvai (globėjai, rūpintojai);

52.8. mokytis savitarpio pagalbos grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir darbo vietą;

52.9.  į nešališką mokymosi pasiekimų įvertinimą;

52.10. dalyvauti mokyklos savivaldoje;

52.11. įstatymų nustatyta tvarka ginti savo teises, puoselėti savo kalbą, kultūrą, papročius, tradicijas.

53. Mokinys privalo:
53.1. sudarius mokyklos sutartį, laikytis visų jos sąlygų, mokyklos vidaus tvarką reglamentuojančių dokumentų reikalavimų;

53.2. stropiai mokytis, gerbti mokytojus ir kitus mokyklos bendruomenės narius;

53.3. mokytis pagal privalomojo švietimo programas iki 16 metų;

53.4. nuolat lankyti mokyklą;

53.5. gerbti savo gimtąją kalbą ir kultūrą, kitas kalbas ir kultūras;

53.6. tausoti mokyklos turtą.

54. Mokinys atsako:

54.1. mokinys, nelankantis mokyklos be pateisinamos priežasties, nuolat vėluojantis į pamokas, padaręs chuliganiškų išpuolių mokykloje ir už jos ribų, svarstomas mokyklos klasės kolektyve, informuojami tėvai (globėjai, rūpintojai), svarstomas prevencinės grupės užsiėmimuose taikoma mokyklos nustatyta drausminimo sistema;

54.2. ypatingais atvejais (sunkus nusikaltimas, piktybiškas mokinio taisyklių laužymas), gavus raštišką Vaiko teisių apsaugos tarnybos sutikimą, mokinys šalinamas iš mokyklos;

54.3. mokiniui piktybiškai sugadinus mokyklos inventorių, knygas, patalpas, mokymo priemones, nuostolius atlygina, suremontuoja sutvarko sugadintą objektą mokinio tėvai (globėjai, rūpintojai). Apie padarytus nuostolius informuojama nepilnamečių reikalų inspektorė bei Vaiko teisių apsaugos tarnyba.

55. Tėvai (globėjai, rūpintojai) turi teisę:

55.1. dalyvauti parenkant (prireikus parinkti) vaikui ugdymo programą, formą, mokyklą ar kitą švietimo teikėją;

55.2. nemokamai gauti informaciją apie vaiko ugdymosi sąlygas, jo pasiekimus;

55.3. dalyvauti mokyklos savivaldoje;

55.4. nemokamai gauti informaciją apie mokyklą, švietimo programas, mokymo formas;

55.5. kartu su mokytojais spręsti vaiko palikimo kartoti kursą klausimą;

55.6. reikalauti, kad jų vaikams būtų teikiamas valstybinius standartus atitinkantis bendrasis išsilavinimas;

55.7. naudotis Specialiojo ugdymo įstatymo ir kitų įstatymų nustatytomis teisėmis.

56. Tėvai (globėjai, rūpintojai) privalo:

56.1. 6 – 7 metų sulaukusį vaiką, jei jis yra pakankamai subrendęs, leisti į mokyklą; užtikrinti punktualų ir reguliarų mokyklos lankymą;

56.2. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo užtikrinti, kad vaikas laiku pasitikrintų sveikatą;

56.3. bendradarbiauti su mokyklos vadovu, mokytojais, kitais specialistais, teikiančiais specialiąją, psichologinę, socialinę pedagoginę, specialiąją pedagoginę pagalbą, sveikatos priežiūrą sprendžiant vaiko ugdymosi klausimus;

56.4. parinkti savo vaikams iki 14 metų dorinio ugdymo (tikybos arba etikos programą);

56.5. kontroliuoti ir koreguoti vaiko elgesį;

56.6. užtikrinti vaiko parengimą mokyklai, jo mokymąsi pagal pradinio ir pagrindinio ugdymo programą.

57. Mokytojai turi teisę:
57.1. siūlyti savo individualias programas; pasirinkti pedagoginės veiklos būdus ir formas;

57.2. ne mažiau kaip 5 dienas per metus dalyvauti kvalifikacijos tobulinimo renginiuose;

57.3. būti atestuotas ir įgyti kvalifikacinę kategoriją švietimo ir mokslo ministro nustatyta tvarka;

57.4. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

57.5. vertinti mokyklos vadovų vadybinę ir kitų mokyklų pedagoginę veiklą;

57.6. burtis į visuomenines ir profesines organizacijas, savišvietos, kultūros grupes, dalykines ir metodines sekcijas, būrelius ar susivienijimus;

57.7. dalyvauti mokyklos savivaldoje;

57.8. naudotis kitomis įstatymų numatytomis teisėmis.

58. Mokytojai privalo:
58.1. užtikrinti ugdomų vaikų, mokinių saugumą, geros kokybės ugdymą;

58.2. ugdyti tvirtas vaikų, mokinių dorovės, pilietines, tautines bei patriotines nuostatas, laiduoti jų asmenybės galių plėtotę;

58.3. pasiruošti pamokoms, papildomojo ugdymo užsiėmimams;

58.4. padėti mokiniams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei mokyklos aplinkai;

58.5. laikytis teisės norminių aktų patvirtintų Mokytojo etikos normų ir mokyklos vidaus tvarką nustatančių dokumentų;

58.6. tobulinti savo kvalifikaciją ir nustatyta tvarka atestuotis;

58.7. suteikti pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;

58.8. nešališkai vertinti mokinių mokymosi pasiekimus;

58.9. nuolat informuoti tėvus (globėjus, rūpintojus) apie jų vaikų ugdymosi poreikius ir pasiekimus;

58.10. bendradarbiauti su mokyklos vadovais, kitais mokytojais, abipusiu susitarimu mokytis vieniems iš kitų;

58.11. dalyvauti pasiekimų patikrinimų, egzaminų organizavimo, vykdymo ir vertinimo komisijose.

59. Klasės auklėtojų pareigos:
59.1. rūpintis mokinių asmenybiniu ir socialiniu ugdymu bei branda;

59.2. burti klasėje dirbančius mokytojus ir kitus specialistus klasės ugdymui planuoti, derinti;

59.3. pažinti mokinių polinkius, poreikius, interesus siekti, kad jie dalyvautų svarstant ugdymo turinį, formas ir metodus;

59.4. domėtis ir rūpintis mokinių sveikata, jų sauga, padėti jiems reguliuoti darbo ir poilsio režimą, puoselėti sveiką gyvenseną;

59.5. padėti mokiniams formuoti vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;

59.6. bendrauti su kiekvienu moksleiviu ir jo šeima, informuoti tėvus apie mokymąsi ir elgesį, neatidėliojant išsiaiškinti mokyklos nelankymo priežastį;

59.7. suteikti vaikui reikiamą pagalbą, pastebėjus, kad jo atžvilgiu taikomas smurtas, prievarta seksualinio ar kitokio pobūdžio išnaudojimas, ir apie tai informuoti mokyklos vadovą, socialinį pedagogą bei Vaiko teisių apsaugos tarnybą;

59.8. padėti mokiniams spręsti iškylančias psichologines, bendravimo, mokymosi ir kitas problemas;

59.9. padėti mokiniams pasirinkti tolesnę mokymosi ar veikos sritį;

59.10. organizuoti mokinių ir tėvų švietimą apie tabako, alkoholio, narkotinių, psichotropinių ir kitų psichoaktyvių medžiagų žalą;

59.11. pavienių mokyklos bendruomenės narių (psichologo, logopedo, socialinio pedagogo, bibliotekininko, skaityklos, finansininko, aptarnaujančio personalo) teisės ir pareigos ir atsakomybė nurodyta pareigybių aprašymuose.

X. SAVIVALDA

60. Mokyklos taryba – aukščiausia mokyklos savivaldos institucija, telkianti, mokinių jų tėvų (ar vaiko globėjų) ir mokytojų atstovas svarbiausiems mokyklos veiklos tikslams numatyti ir uždaviniams spręsti.

61. Tėvus į mokyklos tarybą renka mokyklos tėvų komitetas, mokytojus – mokytojų taryba, pagrindinio ugdymo programos II pakopos ir vidurinio ugdymo programos moksleivius – mokinių taryba slaptu balsavimu..  Mokyklos taryboje moksleiviai, tėvai ir mokytojai atstovauja lygiomis dalimis (po 5 asmenis). Mokyklos taryba renkama dvejiems metams.Išvykus tarybos nariams, organizuojami trūkstamų narių rinkimai. Mokyklos tarybos pirmininką renka tarybos nariai slaptu balsavimu.

62. Mokyklos direktorius negali būti mokyklos tarybos pirmininku.

63. Mokyklos tarybos posėdžiai šaukiami ne rečiau kaip kartą per tris mėnesius. Posėdis yra teisėtas, jei jame dalyvauja 2/3 visų narių.

64. Nutarimai priimami dalyvaujančių balsų dauguma.

65. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, mokyklos direktorius prašo svarstyti iš naujo.

66. Mokyklos taryba už veiklą atsiskaito ją rinkusiems mokyklos bendruomenės bei vietos bendruomenės nariams vieną kartą per metus.

67. Į mokyklos tarybos posėdžius gali būti kviečiami mokyklos bendruomenės nariai ir mokyklos rėmėjai.

68. Mokyklos tarybos nuostatus tvirtina mokyklos direktorius.

69. Mokyklos taryba:

69.1. nustato mokyklos veiklos perspektyvas, pagrindines darbo kryptis, aprobuoja mokyklos veiklos programa, nuostatus, vidaus darbo tvarkos taisykles, ugdymo planą, nustato ugdymo organizavimo tvarką;

69.2. aptaria siūlymus  vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;

69.3. teikia siūlymus mokyklos direktoriui ir priimant darbuotojus ir vertinant jų darbo rezultatus, vertina mokyklos vadovų veiklą, pareiškia nuomonę jiems atestuojantis;

69.4. mokytojų tarybos teikimu sprendžia moksleivių šalinimo iš mokyklos klausimus;

69.5. inicijuoja mokyklos bendruomenės ir visuomenės bendradarbiavimą;

69.6. skiria atstovus į pedagogų atestacijos komisiją;

69.7. kontroliuoja mokyklos ūkinę ir finansinę veiklą;

69.8. gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

70. Mokytojų taryba – nuolat veikianti mokyklos savivaldos institucija pedagogų profesiniams bei bendriesiems ugdymo klausimams spręsti. Ją sudaro mokyklos vadovybė, visi mokykloje dirbantys mokytojai, sveikatos priežiūros darbuotojai, psichologas, socialinis darbuotojas, logopedas, bibliotekininkai ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldybės institucijų atstovai.

71. Mokytojų tarybai vadovauja mokyklos direktorius.

72. Mokytojų tarybos posėdžiai šaukiami prasidedat ir baigiantis mokslo metams, taip pat ne rečiau kaip vieną kartą per tris mėnesius. Prireikus gali būti sušauktas neeilinis mokytojų tarybos posėdis.

73. Posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos narių. Nutarimai priimami dalyvaujančių balsų dauguma.

74. Mokytojų taryba:

74.1. aptaria praktinius švietimo reformos įgyvendinimo klausimus, svarsto moksleivių ugdymo rezultatus, pedagoginės veiklos tobulinimo būdus;

74.2. diskutuoja dėl mokyklos veiklos programos, aptaria ugdymo planų, bendrųjų ugdymo programų įgyvendinimo ir bendrojo išsilavinimo standartų pasiekimo klausimus;

74.3. kartu su mokyklos socialiniais, specialiaisiais pedagogais, sveikatos priežiūros darbuotojais ir psichologais aptaria mokinių sveikatos, saugos darbe, mokymosi, poilsio ir mitybos klausimus.

75. Mokykloje veikia moksleivių  savivaldos institucijos: moksleivių taryba, klasių komitetai.
76. Moksleivių taryba – nuolat veikianti moksleivių savivaldos institucija. Ji renkama vieneriems mokslo metams moksleivių susirinkime visuotiniu slaptu jos delegatų balsavimu. 

V-XII klasių grupės taryboje atstovaujamos paritetine tvarka.

77. Moksleivių taryba:

77.1. išsirenka pirmininką, pavaduotoją ir sekretorių;

77.2. renka atstovus į mokyklos tarybą;

77.3. teikia mokyklos vadovybei siūlymus dėl mokyklos veiklos bei mokymo plano ir kitų juridinių aktų sudarymo;

77.4. kartu su mokyklos vadovybe rengia moksleivių renginiu planą;

77.5. organizuoja moksleivių apklausą mokyklos metų veiklos sąvadui bei kitoms reikmėms;

77.6. koordinuoja klasių komitetų veiklą, planuoja ir organizuoja moksleivių popamokinę veiklą ir laisvalaikį;

77.7. teikia siūlymus dėl moksleivių socialinės rūpybos veiklos organizavimo bei įvairių edukacinių ir partnerystės programų bei projektų įgyvendinimo;

77.8. sprendžia moksleivių iždo lėšų panaudojimo klausimus;

77.9. kartu su mokyklos vadovybe rūpinasi drausmės ir tvarkos palaikymu mokykloje;

77.10. svarsto moksleivių teisių ir pareigų klausimus, teikia siūlymus mokyklos vadovybei;

77.11. siūlo organizuoti klasių seniūnų susirinkimus ir moksleivių konferencijas;

77.12. pateikia moksleivių pavasario susirinkimui metinės veiklos ataskaitą;

78. Klasių komitetai – nuolat veikiančios klasių savivaldos institucijos. Jie renkami rugsėjo mėnesį visuotiniame klasės susirinkime slaptu balsavimu. Jų struktūrą (be privalomų seniūno ir pavaduotojo pareigybių) bei funkcijas numato klasių kolektyvai.

79. Klasių komitetai:
79.1. inicijuoja ir organizuoja klasės susirinkimus;

79.2. sudaro metinį moksleiviškų ir bendrų su tėvais renginių planą ir bendradarbiauja su klasės auklėtoju jį realizuojant;

79.3. rūpinasi tvarka ir drausme klasėje;

79.4. buria klasės kolektyvą saviraiškos ir saviugdos poreikiams tenkinti, kultūrinių interesų plėtotei, aktyviam dalyvavimui mokyklos veikloje;

79.5. bendradarbiauja su mokyklos moksleivių taryba ir mokyklos tarybos nariais – moksleiviais: teikia jiems siūlymus klasės ir mokyklos veiklos klausimais, informuoja klasės kolektyvą apie šių institucijų sprendimus, telkia jų realizavimui;

79.6. deleguoja seniūną ir kitus du klasės kolektyvo išrinktus narius atstovauti klasei moksleivių susirinkime, o jeigu išrenkami – moksleivių taryboje;

79.7. siūlo klasės vadovui pedagogų tarybos posėdžiuose inicijuoti tuos ugdymo klausimus, kurių nepavyksta išspręsti per moksleivių savivaldos institucijas;

79.8. atlieka kitas klasės kolektyvo susirinkime numatytas funkcijas, neprieštaraujančias mokyklos veiklą reglamentuojantiems dokumentams.

80. Mokykloje veikia metodinė taryba. Ją sudaro dalykų metodinių būrelių pirmininkai. Veiklai vadovauja direktoriaus pavaduotojas, atsakingas už metodinę veiklą.

81. Metodinės tarybos posėdis yra teisėtas, kai jame dalyvauja 2/3 metodinės tarybos narių.

82. Metodiniai rateliai:

82.1. padeda mokyklos administracijai prižiūrėti bendrųjų programų, mokyklos veiklą reglamentuojančių dokumentų vykdymą;

82.2. padeda vertinti ugdymo rezultatus, analizuoja ugdymo(si) proceso efektyvumą;

82.3. svarsto ir analizuoja teorines problemas, gerąją patirtį, praktiką ir veiklos būdų kaitą;

82.4. apibendrina ir skleidžia gerąją patirtį;

82.5. teikia profesinę pagalbą pedagogams (aptaria ugdymo programas, vadovėlius, naujus ugdymo metodus bei forma ir kt.);

82.6. bendradarbiauja su draugijomis, fondais, bibliotekomis ir kt. organizacijomis, turinčiomis reikšmės pedagogų profesiniam tobulėjimui;

82.7. glaudžiai bendradarbiauja su kitomis įstaigos grandimis;

82.8. dirba pagal sudarytus planus mokslo metams.

83. Mokykloje veikia klasių tėvų komitetai kurios renka mokinių tėvai (globėjai, rūpintojai) balsų dauguma savo susirinkime. Klasių tėvų komitetai padeda klasių auklėtojams spręsti iškilusias organizacines problemas.

84. Mokykloje veikia tėvų komitetas, kurį sudaro klasių tėvų komitetų pirmininkai. Mokyklos tėvų komitetas padeda administracijai spręsti ūkinius, finansinius bei organizacinius klausimus.

85. Mokyklos savivaldos institucijos dirba vadovaujamosios metiniais darbo planais, šiais nuostatais.

XI. ATESTACIJA, KVALIFIKACIJOS TOBULINIMAS

86. Mokyklos vadovai ir mokytojai atestuojasi Lietuvos Respublikos įstatymų ir Lietuvos Respublikos Vyriausybės nustatyta tvarka.

87. Mokytojas turi nuolat tobulinti savo dalykinę ir metodinę kvalifikaciją dalyvaudamas kvalifikacijos tobulinimo kursuose ir seminaruose ne mažiau kaip 15 dienų per 5 metus. 

XII. PASIEKIMŲ PATIKRINIMAI, EGZAMINAI

88. Mokymosi pasiekimų veikimo paskirtis – padėti mokiniui pasitikrinti mokymosi pažangą, nustatyti jo pasiekimus ir palyginti su valstybiniais išsilavinimo standartais, padėti priimti sprendimus dėl tolesnio mokymosi ar veiklos.

89. Mokymosi pasiekimus vertina mokytojas, švietimo tiekėjas, mokyklos steigėjas.

90. Mokykloje vykdomi pagrindinio ugdymo pasiekimų patikrinimo ir vidurinio ugdymo brandos egzaminai.

91. Pasiekimų patikrinimų, egzaminų organizavimo ir vykdymo tvarkas nustato Švietimo ir mokslo ministerija. 

XIII.  IŠSILAVINIMO, PASIEKIMŲ PAŽYMĖJIMŲ IŠDAVIMAS

92. Pradinio, pagrindinio ir vidurinio ugdymo išsilavinimo bei mokymosi pasiekimų  pažymėjimai išduodami vadovaujantis Lietuvos Respublikos švietimo ir mokslo ministro įsakymu patvirtintu Pažymėjimų ir brandos atestatų išdavimo tvarkos aprašu.

93. Už pažymėjimų, brandos atestatų žurnalų tvarkymą, pažymėjimų blankų užsakymą, apsirūpinimą, saugojimą, atsiskaitymą už panaudotus blankus direktoriaus įsakymu atsakingas pavaduotojas ugdymui.

XIV. MOKYKLOS  RYŠIAI

94. Mokykla bendradarbiauja su jos veikla susijusiais juridiniais ir fiziniais asmenimis (švietimo, sveikatos, kultūros, sporto, teisėsaugos, vaikų teisių apsaugos, mokslo, studijų institucijomis) ir kt.

95. Mokykla dalyvauja programose ir projektuose, tarptautinėse organizacijose, organizuoja bendrus renginius su kitomis mokyklomis ir vietos bendruomene.

XV. MOKYKLOS VEIKLOS PRIEŽIŪRA

96. Švietimo stebėseną mokykla vykdo pagal švietimo ir mokslo ministro patvirtintus švietimo stebėsenos rodiklius ir jo nustatytą tvarką.

97. Vidaus audito vykdymą inicijuoja mokyklos direktorius.

98. Mokyklos veiklos priežiūrą pagal švietimo ir mokslo ministro patvirtintus mokyklos veiklos priežiūros nuostatus ir nustatytą mokyklos vadybinės ir pedagoginės veiklos išorinio audito metodika vykdo steigėjas.

99. Valstybinę mokyklos veiklos priežiūrą vykdo Švietimo ir mokslo ministerijos, apskrities viršininko administracijos valstybinės švietimo priežiūros tarnybos pagal Valstybinės švietimo priežiūros nuostatus patvirtintus Lietuvos Respublikos Vyriausybės 2004 liepos 1d. nutarimu Nr. 834

100. Mokyklos finansinės veiklos kontrolę vykdo Valstybės savivaldybės kontrolės institucijos, steigėjas.

XVI. MATERIALINIS ŠVIETIMO APRŪPINIMAS

101. Mokymosi aplinka mokykloje bei mokinių mokymosi krūvis turi atitikti higienos normas ir teisės norminių aktų nustatytus mokinių saugos bei sveikatos reikalavimus ir laiduoti švietimo programų vykdymą.

102. Mokyklos materialioji aplinka kuriama vadovaujantis Švietimo ir mokslo ministro patvirtintais Švietimo aprūpinimo standartais.

XVII. TURTAS, LĖŠŲ ŠALTINIAI IR JŲ NAUDOJIMAS

103. Mokykla pasitikėjimo teise valdo, naudojasi ir įstatymų nustatyta tvarka disponuoja paskirta žeme, savivaldybės pastatais, finansiniais ištekliais, mokymo priemonėmis.

104. Mokykla visiškai išlaikoma iš savivaldybės biudžeto pagal  asignavimų valdytojo patvirtintą sąmatą.

105. Mokykla gali turėti nebiudžetinių lėšų. Jas sudaro patalpų nuoma, fizinių ar juridinių asmenų parama, pajamos gautos už papildomą ugdymą, kursus ir kt.

106. Nebiudžetinės lėšos naudojamos Lietuvos Respublikos Vyriausybės nustatyta tvarka.

107. Finansines operacijas vykdo mokyklos finansininkė.

108. Mokykla gali turėti savo fondą, kurio sudarymo šaltiniai yra savanoriškų asmenų, organizacijų ir įmonių įnašai, pajamos ir paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.

XVIII. ATSAKOMYBĖ
109. Mokiniai, nevykdantys savo pareigų, atsako pagal mokyklos vidaus darbo tvarkos taisykles.

110. Mokytojai ir tėvai (ar vaiko globėjai, rūpintojai), kurie neatlieka savo pareigų, fiziškai, psichiškai ir moraliai žaloja vaikus, atsako įstatymų nustatyta tvarka.

111. Mokytojai atsako už moksleivių sveikatą ir gyvybę pamokų, papildomo ugdymo bei mokyklos organizuotų renginių metu.

112. Mokyklos vadovai atsako už švietimo ir mokslo ministro įsakymų, steigėjo, jo institucijų bei kitų norminių dokumentų vykdymą, užtikrina, kad su vaiku nebūtų vykdomi moksliniai bandymai ar kitokie eksperimentai, galintys pakenkti jo gyvybei, sveikatai, normaliai asmenybės brandai.

113. Mokyklos direktorius atsako už mokyklos veiklą ir rezultatus.

114. Mokyklos vadovams ir kitiems dirbantiems, pažeidusiems darbo drausmę, Lietuvos Respublikos įstatymų nustatyta tvarka gali būti skiriamos drausminės nuobaudos.

115. Mokyklos direktorius ir finansininkas, kaip biudžeto asignavimų valdytojai, įstatymų nustatyta tvarka atsako už:

115.1. programų vykdymą, teisingą išlaidų sąmatų sudarymą ir vykdymą, neviršijant patvirtintų asignavimų sumų, už paskirtų asignavimų efektyvų naudojimą;

115.2. teisingą buhalterinę apskaitą ir finansinių bei statistinių ataskaitų teisingumą ir jų bei apskaitos duomenų atitikimą.

XIX   NUOSTATŲ TVIRTINIMAS, KEITIMAS IR PAPILDYMAS

116. Mokyklos nuostatus tvirtina jos steigėjas, mokyklos tarybai pritarus.

117. Mokyklos nuostatai keičiami ir papildomi, pasikeitus bendriesiems  nuostatams arba mokyklos direktoriaus ar mokyklos tarybos iniciatyva. Naują nuostatų redakciją arba pataisas tvirtina steigėjas.

XX. DOKUMENTŲ VALDYMAS IR SAUGOJIMAS

118. Mokyklos dokumentų saugojimą ir valdymą reglamentuoja Lietuvos Respublikos archyvų įstatymas, Raštvedybos taisyklės, patvirtintos Lietuvos archyvų departamento prie Lietuvos Respublikos Vyriausybės generalinio direktoriaus 2001m. gruodžio 28d. įsakymu Nr.88, Dokumentų rengimo ir įforminimo taisyklės, patvirtintos Lietuvos archyvų departamento prie Lietuvos Respublikos Vyriausybės generalinio direktoriaus 2001m. kovo 30d. įsakymu, Bendrojo lavinimo mokyklų pavyzdinė bylų nomenklatūra, patvirtinta švietimo ir mokslo ministras 1999m. liepos 20d. Įsakymu Nr.324

XXI. MOKYKLOS REGISTRAVIMAS

119. Mokykla registruojama Juridinių asmenų registre Civilinio kodekso ir Juridinio asmenų registro nuostatų, patvirtintų Lietuvos Respublikos Vyriausybės 2003m. lapkričio 12d. nutarimu Nr.1407 nustatyta tvarka.

XXII. MOKYKLOS PABAIGA IR PERTVARKYMAS

120. Mokykla reorganizuojama, likviduojama ar pertvarkoma vadovaujantis Civiliniu kodeksu ir Švietimo įstatymu.

121. Mokyklą reorganizuojant, likviduojant ar pertvarkant laikomasi Bendrojo lavinimo, specialiojo ugdymo, profesinio mokymo mokyklų, pagalba mokiniui, mokytojui ir mokyklai tekinančių įstaigų steigimo, reorganizavimo likvidavimo ir pertvarkymo kriterijų sąraše, patvirtintame Lietuvos Respublikos Vyriausybes  2004 m. birželio 14d. nutarimu Nr. 746, išdėstytų kriterijų ir Mokyklų vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2004 m. birželio 14 d. nutarimu Nr.745.

122. Savivaldybės taryba, mokyklos bendruomenės nariams privalo raštu pranešti apie būsimą Mokyklos reorganizavimą, pertvarkymą ar likvidavimą prieš tris mėnesius, kaip bus įvykdyti prisiimti įsipareigojimai jų atžvilgiu.

XXIII. NUOSTATŲ  ĮFORMINIMAS


Nuostatai, jų pakeitimai ir papildymai įforminami vadovaujantis Dokumentų rengimo ir įforminimo taisyklėmis, visi lapai sunumeruojami.


Nuostatai tvirtinami tvarkomuoju dokumentu


Aprobuota mokyklos tarybos posėdyje. Protokolo Nr.7 2008-08-29

Meras 





Juozas Bertašius

